Vašington VOA 11/10/2006\nDobins: Ne verujem da je politika visokog stepena uslovljavanja Srbije korisna\n“Evropska unija smatra Srbiju zemljom koja pripada regionu koji unija želi da integriše, za razliku od udaljenijih zemalja kao što su Ukrajina ili Gruzija,” kaže u ekskluzivnom razgovoru za Glas Amerike, direktor vašingtonskog Centra za međunarodnu bezbednost i odbrambenu politiku korporacije “Rend” i bivši specijalni američki izaslanik za Balkan, Džejms Dobins.\nDobins: Čak i da se reši pitanje saradnje Beograda sa Haškim sudom, još uvek će biti teško za Srbiju da postane članica Evropske unije ako ne bude rešeno pitanje Kosova, odnosno pitanje suvereniteta Srbije nad tom pokrajinom. Samo je jedna zemlja uspela da se učlani u Evropsku uniju, a da pitanje njenog suvereniteta nije bilo rešeno - a to je Kipar. Kipru je dozvoljeno da postane članica EU, mada je ta zemlja odbacila predlog UN da se reši pitanje severnog dela tog ostrva, koji je pod turskom upravom. Prema tome, nije apsolutno nemoguće da Srbija ne bi mogla da se učlani u EU, a da pitanje Kosova ne bude rešeno, mada bi to bila velika prepreka.\nS druge strane, Evropska unija smatra Srbiju zemljom koja pripada regionu koji Unija želi da integriše, suprotno, recimo, udaljenijim zemljama kao što su Ukrajina ili Gruzija, kojima će biti još teže da se učlane. Ako Srbija bude u stanju da ispuni uslove i da se kvalifikuje za članstvo, mislim da će ona tokom vremena postati članica.\nGlas Amerike: Ukoliko bi Srbiji bilo uskraćeno pravo na članstvo u EU na duži rok, kakve bi mogle da budu posledice po nju samu, kao i po regionalnu stabilnost?\nDobins: U kontekstu razvoja događaja u samoj Srbiji i oko nje, to bi još više produbilo njenu izolovanost i relativno siromaštvo, mada to nije uvek slučaj, jer imate druge evropske zemlje koje nisu članice EU, ali su prosperitetne, kao što je Švajcarska i Norveška. Međutim, sadašnja Srbija, koja je relativno nerazvijena i ima slabe odnose sa nekim od susednih zemalja, unutrašnju tenziju i izolovanost, sve bi to moglo da doprinese zastoju modernizacije te zemlje i sticanja koristi od globalne ekonomije.\nGlas Amerike: Srbija je još uvek krhka demokratska zemlja. Kako bi SAD i uopšte zapad mogli da joj pomognu da krene napred?\nDobins: Ja sam oduvek zastupao ideju velikodušnog programa pomoći Srbiji. Mislim da su SAD i Evropska unija verovatno postavile više uslova toj zemlji nego što je bilo potrebno, što joj je otežalo da brže prođe kroz period tranzicije .\nNe verujem da je korisno imati politiku kažnjavanja ili visokog stepena uslovljavanja prema Srbiji. Jedan od testova za pružanje pomoći toj zemlji mogao bi da bude da se ustanovi da li ona sprovodi u delo ispravnu ekonomsku politiku da bi modernizovla svoju privredu i uključila se u globalna ekonomska kretanja.\nGlas Amerike: Da li sada Crna Gora, kao nezavisna država, ima bolju šansu od Srbije da postane članica Evropske unije?\nDobins: Crna Gora nema spoljnopolitičke probleme, odnosno nema teritorijalne zahteve prema susednim zemljama. S druge strane, Crna Gora nema iste manjkavosti ili preimućstva koje ima Srbija, ali ima svoje nedostatke: to je mala zemlja, a Evropi nije potrebna još jedna mini država, koja je siromašna, a koja ima i probleme sa organizovanim kriminalom. Unija neće biti tako spremna da prihvati zemlju u kojoj je rasprostranjena korupcija na visokom nivou, pre nego što se uspešno reši pitanje organizovanog kriminala, što će biti velika prepreka Crnoj Gori na putu u Evropsku uniju.\nŠto se tiče Srbije, ona je veća država, koja pripada Evropi i koju bi EU želela da vidi u svojoj srediini. Ukoliko se Srbija kvalifikuje, mislim da bi Evropa bila veoma zainteresovana da Srbija postane članica Evropske unije.


Kako zakrivljenost monitora i žive boje održavaju kancelariju u kući organizovanom – ICT Vesti\n15. Marta 2017. Aktuelno, Računari, Vesti 0 Comments\nZa neke, kućna kancelarija je samo mesto gde se bave papirologijom. Za samozaposlene, to je mesto gde obavljaju većinu svog posla. Bilo kako bilo, održavanje tog prostora organizoanim pravi razliku u efikasnosti. Ipak, u svakoj kućnoj kancelariji, teško je držati “zauzimače prostora” pod kontrolom: svakodnevno gomilanje nereda, učestali prekidi i gomile papira odvraćaju od onoga što bi trebalo biti fokusirano radno okruženje. Kako bi obežili dan organizacije kancelarija u kući, MMD, vodeća tehnološka kompanija i brend licencirani partner za Philips monitore, navodi zašto najnoviji Philips zakrivljeni monitori mogu pomoći kućnim korisnicima da vrate koncentraciju.\nPrebacivanje sa ravnog na zakrivljeni ekran može pomoći u smanjenju rastresenosti i naprezanja očiju. Zakrivljeni ekran fokusira se na najvažniju osobu – korisnika. Nežno okružujući liniju vida, monitor stvara veći osećaj ličnog prostora, isključujući ono što se događa u pozadini i čineći iskustvo gledanja još više uranjajućim. To vredi i za ono što je na ekranu, bilo da se radi o prošlomesečnim računima za domćinsto, fotografijama sa odmora ili radnom izveštaju za šefa.\nPrvi ima 40-inčni LCD zaslon – najveći zakrivljeni ekrn na tržištu s 4K UHD rezolucijom (3840 x 2160 piksela) i koristi naprednu Multidomain Vertical Alignment tehnologiju za poravnanje, što rezultira izuzetno visokim statičkim kontrastom razmera za još živopisnije i oštrije slike.


Poginuo šampion Srbije u motociklizmu - Moto Berza\nŠampion Srbije u motociklizmu na kružnim stazama, 40-godišnji Draženko Tintor poginuo je na Otvorenom prvenstvu u motociklizmu u Zalužanima, kod Banjaluke.\nTintor je preminuo u Univerzitetsko-kliničkom centru Republike Srpske u Banjaluci nakon zadobijenih povreda prilikom pada sa motocikla, prenela je RTRS.\nTintor je, nakon što je pobedio u prvoj trci, teško povređen oko 14:00 sati u drugoj trci na Otvorenom prvenstvu u motociklizmu, kada je izgubio kontrolu nad motociklom i pao.\nTužilac je naložio izvršenje svih istražnih radnji, kao i veštačenje motocikla kako bi se utvrdio tačan uzrok nesreće.\nNaložena je i obdukcija koja će biti obavljena u Zavodu za sudsku medicinu Republike Srpske u Banjaluci.\nOtvoreno prvenstvo BiH i Republike Srpske u "Road racing" disciplini nakon ove nesreće je prekinuto.\nRedakcija sajta Moto Berza izjavljuje iskreno saučešće njegovoj porodici i prijateljima.


Mitropolit Hrizostom: Hram uspomena na poginule u odbrani srpskog naroda - Trebevic.net\nNjegovo visokopreosveštenstvo mitropolit dabrobosanski Hrizostom rekao je danas da je Manastir Svetog velikomučenika Georgija na Ravnoj Romaniji hram uspomena na sve poginule i postradale Sarajevsko-romanijske regije koji su se borili za odbranu srpskog naroda i Republike Srpske.\nMitropolit Hrizostom je novinarima na Ravnoj Romaniji rekao da je danas 15 godina od proglašenja manastira Svetog velikomučenika Georgija, a da je zbog pandemije program obilježavanja Dana manastira malo izmijenjen, ali da je to prilika da se vjernici pomole Bogu i sjete svih postradalih u minulom ratu.\nMitropolit dabrobosanski je naveo da je ovo i zavjet srpskog naroda i prilika za sjećanje na sve one koji su se hrabro borili i odbranili svoj narod, te omogućili da srpski narod ima svoju slobodu i nadu za bolju budućnost na ovim prostorima.\n– Kao što su se nekada kosovski junaci zavjetovali, tako su se i naši junaci zavjetovali da odbrane srpski narod od, ne daj Bože, novog genocida kao što se desio 1941. godine – rekao je vladika Hrizostom.\nNakon svete arhijerejske liturgije služen je i parastos za poginule borce sarajevsko-romanijske regije čija su imena uklesana na zidovima hrama, a oko manastira je prošla litija.\nPredsjednik Skupštine grada Istočno Sarajevo Miroslav Lučić naglasio je da se narod Sarajevsko-romansijke regije i ove kao svake prethodne godine okupio u hramu na Ravnoj Romaniji da se pomoli Bogu i pomoli za duše stradalih saboraca.\nOn je istakao da je sigurno da Republika Srpske ne bi postojala da ovih 4.000 boraca sa Sarajevsko-romanijske regije nije dalo svoj život u odbrambeno-otadžbinskom ratu 1992. do 1995. godine.\nLučić je rekao da je pred Srpskom mnogo izazova koje srpski narod može prebroditi samo ako bude jedinstven.\nNačelnik opštine Sokolac Milovan Bjelica podsjetio je da je na današnji dan prije 15 godina, na osnovu odluke Svetog Sinoda Srpske pravoslavne crkve uz blagoslov blaženopočivšeg srpskog partijarha Pavla i blaženopočivšeg mitropolita dabrobosanskog Nikolaja, hram Svetog velikomučenika Georgija na Ravnoj Romaniji proglašen manastirom.\nBjelica je ukazao da je na današnji dan prije 30 godina osnovan i pokret srpskog naroda – Srpska demokratska stranka za prostore Romanije i Glasinca.\nPrema njegovim riječima, da srpski narod nije tada stao pod jednu zastavu, sigurno danas ne bi bilo Republike Srpske.\n– Na današnji dan prije 30 godina na ovom prostoru su se okupili svi Srbi pod jednom zastavom, srpskom trobojkom i imali smo čast da ugostimo akademika Јovana Raškovića, Radovana Karadžića i druge srpske prvake iz Hrvatske i BiH i osnovali slobodarski pokret – naveo je Bjelica i izrazio poštovanje preminulim učesnicima, osnivačima tog pokreta, a posebno borcima Vojske Republike Srpske, pripadnicima MUP-a i Teritorijalne odbrane Republike i svim civilnim žrtvama.\nBjelica je istakao da je ovaj dan “ušao duboko u duše naroda šire regije”, dodajući da to potvrđuje i broj posjetilaca, uprkos tome što je vrijeme pandemije virusa korona.\nOn je napomenuo i da se okupljeni pridržavaju svih predloženih mjera Republičkog i opštinskog štaba za vanredne situacije.\nU okviru obilježavanja Dana manastira na Ravnoj Romaniji u porti ovog hrama se održava i kulturna manifestacija 23. “Gospojinske večeri kulture” uz skraćeni program “Tebi goro Romanijo” u organizaciji sokolačke Ustanove za kulturu “Pero Kosorić”.\nDirektor ove ustanove Irena Šućur rekla je novinarima da je za razliku od prethodnih godina kada je ova ustanova pripremala bogat kulturno-umjetnčki program, ove godine to učinjeno na skromniji način zbog pandemije virusa korona.\nOna je dodala da je u saradnji sa Sekcijom za društvenu aktvinost žena lokalnog Udruženja “Aurora” upriličena izložba ručne radinosti, odjevnih predmeta od vune, ukrasnih i predmeta za domaćinstvo.\nPredsjednik Sekcije Ljiljana Gajević naglasila je da su posjetioci imali priliku i da degustiraju tradicionalna jela sarajevko-romanijskog i glasinačkog podneblja, pripremljena na način kako se to radilo i decenijama ranije.\nOn je naglasila da je broj posjetilaca ovoj izložbi potvrdio da su rukotvorine, odjevni, ukrasni i predmeti za domaćinstvo izrađeni na tradionalan način, ali i savremenom teghnikom, pokazali da su pravo blago u njegovanju tradicije šire regije.\nObilježavanju dana Manastira na Ravnoj Romaniji pridružilo se i više od 30 članova sokolačkog Udruženja građana “Sveti Vasilije Ostoški” koji su jutros u 5.30 časova krenuli na pokloničko putovanje dugo 13 kilometara, ispred crkve Svetog proroka Ilije na Sokocu do Manastira Svetog Georgija.\nDanu Manastira na Ravnoj Romaniji prisustvovali su i predstavnici političkog, društvenog i privrednog života Sarajevsko-romanijske regije.


FotografijaJohannes EISELE / AFP\nHarvi Vajnstin je smešten u izolaciju u njujorškom zatvori pošto je navodno pozitivan na Covid-19.\nOsramoćeni filmski producent, koji je nedavno osuđen na 23 godine zatvora zbog silovanja i seksualnih napada, jedan je od dva zatvorenika u Vende zatvoru u zapadnom delu države Njujork koji je bio pozitivan na testu za novi korona virus, kako javlja The Niagara Gazette. Trenutno je u medicinskoj izolaciji ovog zatvora maksimalne bezbednosti.\nZvaničnici upoznati sa situacijom - koji su dali izjave pod uslovom da ostanu anonimni - rekli su da je verovatno da je Vajnstin bio pozitivan već kada je primljen u Vende, prošle srede, kada je prebačen iz Rajkers Ajlend zatvora u Njujorku. Rajkers je trenutno jedno od najvećih žarišta korona virusa u celim Sjedinjenim Državama, kako javlja BuzzFeed News, jer je barem 38 ljudi bilo pozitivno na testu od prošle nedelje.\nMajkl Pauers, predsednik Udruženja njujorških čuvara zatvora i policije, odbio je da komentariše situaciju sa Vajnstinom zbog pravila o privatnosti zatvorenika. Ipak, napomenio je da "nema plodnijeg tla za virus od zatvorskog okruženja".\nDržavni Odsek za kazneno-popravne zavode Njujorka je takođe odbio da komentariše, i u odgovoru su naveli samo da "Odsek ne može da komentariše medicinski karton pojedinaca. Možemo da potvrdimo da dvojica od 43.000 pojedinaca u kazneno-popravnoj lokaciji Vende imaju potvrđenu bolest".\nBuzzFeed je i pored toga javio da ima potvrdu da je Vajnstin pozitivan na Covid-19 od strane "zvaničnika upućenog u situaciju".\nDanašnji broj potvrđenih slučajeva zaraženih korona virusom u Sjedinjenim Državama je 32.640, od čega je skoro polovina u Njujorku.\nTagged:Harvi VajnstinKorona virus


Američka Razvojna finansijska korporacija je GARANT I DOVODI još veći broj investitora - 24vesti\nAmerička Razvojna finansijska korporacija je GARANT I DOVODI još veći broj investitora\nDelegacija Srbije dogovorila je da američka Razvojna finansijska korporacija DFC otvori kancelariju u Beogradu. To je jedina takva u regionu, a važna je s obzirom na to da dovodi još veći broj investitora, daje kredibilnost procesa ekonomskog razvoja zemlje i pomaže kreditnom rejtingu. Reč je o organizaciji koja ima budžet od preko 60 milijardi evra i formirao ju je predsednik SAD.\nEkonomska novinarka Radojka Nikolić kaže da je sporazum iz Vašingtona veliki dobitak za Srbiju.\nOna objašnjava da je bruto domaći proizvod svih šest zemalja zapadnog Balkana prosečno 6 hiljada dolara po stanovniku što ceo region stavlja u poziciju najnerazvijenijeg dela Evrope.\nNajavljeno otvaranje kancelarije Međunarodne razvojne finansijske korporacije (DFC) u Beogradu je za ekonomistu Ivana Nikolića veoma značajno za veći investicioni zamah u Srbiji i u regionu.\n„Odbijanjem desete tačke sporazuma koja se odnosila na međusobno priznanje, Srbija je prebrodila najozbiljniju prepreku“, izjavio je za RTV analitičar Saša Adamović i dodao da je, s druge strane, veoma važno da će se i Priština pridružiti takozvanom „malom Šengenu“ i da će nestati tarife koje su, kaže, štetile srpskoj privredi.\nI Američka privredna komora u Prištini saopštila je da „Normalizacija ekonomskih odnosa između Kosova i Srbije utire put za dalji razvoj zemlje, nudeći nove mogućnosti za povećanje robne razmene, privlačenje stranih direktnih investicija, kao i punu ekonomsku integraciju u regionu zapadnog Balkana“.\nAmerička privredna komora u Srbiji (AmCham) pozdravlja jučerašnje potpisivanje sporazuma o ekonomskoj normalizaciji u Vašingtonu.\n„Ovakvi i slični ekonomski sporazumi daju snažan impuls ekonomskom razvoju jer predstavljaju osnov za brži protok ljudi, roba, usluga i kapitala u regionu. Srbija ima značajan izvozni potencijal, naročito u regionalnim okvirima, pa je dosledno sprovođenje ovakvih sporazuma, šansa za rast privrede i tešnje ekonomsko regionalno povezivanje“, izjavio je Zoran Petrović, predsednik Američke privredne komore u Srbiji.\nZVEZDI JE PROPALA SEZONA U EVROLIGI, A PARTIZANU CELA GODINA! Vlade Đurović:...\nVulin: U telefonima Belivukove grupe nađeni brojni dokazi\n„Ne postoje reči da opišemo tugu i bol“: Članovi grupe Balkanika...\nNAŠA POZNATA GLUMICA SE OPROSTILA OD SANJE, uspela je da izusti samo jednu...\nTUGA! Oglasila se bivša supruga Borisa Komnenića: „Svi smo tužni,...\nFOTO, VIDEO: Otvorena fabrika kompanije Continental – nova radna mesta za...\nPreminuo naš poznati filmski i pozorišni glumac Boris Komnenić\nSELTIK IZBEGAO BRUKU NA SVOM TERENU – Rendžers je već danas ŠAMPION!...\nBEOGRAD SUTRA U ZNAKU NOVAKA ĐOKOVIĆA! Biće prikazani najbolji potezi, a na...\nDEKODIRANA 44 TELEFONA PRIPADNIKA GRUPE VELJE NEVOLJE: Vulin otkrio nove detalje...\nVučić se izvinio vinarima iz Istre: Napravio sam veliku grešku zbog koje se...


Kremlj: Važan odnos Irana prema američkom planu - Sputnjik Srbija\n12:58 22.05.2018 Preuzmite kraći link\nIranski nuklearni sporazum i dalje funkcioniše i sada je važno kako se Iran odnosi prema zahtevima Vašingtona, izjavio je portparol Kremlja Dmitrij Peskov.\n„Pitanje je kako ovih dvanaest tačaka ocenjuje Teheran. Znate da su i Kremlj i Teheran i odgovarajuće evropske zemlje potvrdili svoju posvećenost Zajedničkom sveobuhvatnom akcionom planu i potvrdili svoju nameru da i dalje budu posvećene ovom planu“, odgovorio je Peskov na pitanje kako Kremlj procenjuje ovaj plan.\nOn je podsetio da su Rusija i evropske zemlje više puta izrazili nadu da će Iran ostati u okvirima „pomenutog sporazuma“.\n„U suštini, SAD su jedina zemlja koja je izašla iz sporazuma sa svim negativnim posledicama koje su usledile. Stoga je ovde važno pitati kako se prema ovome odnosi Teheran, s obzirom da taj sporazum i dalje postoji bez Vašingtona“, zaključio je Peskov.\nPompeo je u ponedeljak održao programski govor, u kojem je izložio spisak od 12 zahteva za Iran nakon jednostranog povlačenja Vašingtona iz međunarodnih sporazuma o iranskom nuklearnom programu.\nIranski nuklearni program, Dmitrij Peskov, Iran


Vaše mišljenje: „Srpkinje od petog do osmog mesta na EHF EURO 2012“ – Balkan-Handball.com\nHome / Analize / Vaše mišljenje: „Srpkinje od petog do osmog mesta na EHF EURO 2012“\nVaše mišljenje: „Srpkinje od petog do osmog mesta na EHF EURO 2012“\nJoš 34 dana, ostala su do početka EHF EURO 2012 za žene u Srbiji, a Balkan-Handball.com je prethodni period iskoristio da opipa puls javnosti u vezi očekivanja od reprezentacija Srbije, koja će posle tri Evropska prvenstva bez pobede, pokušati da prekine negativan niz i krene u neke nove uspehe. Najveći broj od više od 200 učesnika ankete, smatra da je najrealnije da se Srbija nađe između petog i osmog mesta na EHF EURO 2012. Tu Srbiju vidi 42% ispitanika. Nakon njih, ide 19% onih koji smatraju da će Lekić i drugarice doživeti još jedan debakl i završiti takmičenje nakon prvog kruga, odnosno, da neće proći grupu sa Norveškom, Ukrajinom i Češkom.\nZa procenat manje je onih (18%) koji smatraju da bi Srbija na EHF EURO 2012 mogla da iskoristi domaćinstvo za osvajanje medalje. Na plasman od 9. do 12. mesta, računa nekih 16% anketiranih, dok „drvenu medalju“, odnosno, četvrto mesto, Srbiji prognozira tek pet procenata ukupnog broja učesnika ankete.\nBilo kako bilo, očekuje nas interesantan decembar…\nEHF EURO 2012Srbija\n← Prethodni članak Karabatić ponovo među „Ekspertima“ – Igra 200. meč protiv Turaka?\nNaredni članak → MO Super liga (7.kolo): Elezović odmah najbolji – „Rudari“ najbolje penaldžije


ponedeljak, 27.01.2020. ✝ Verski kalendar\n☨ Anđela Merici, Anđelka, Živko\n✡ 2. Ševat\n☪ 2. Džumada-l-uhra\nPoslednja izmena 19:16\n18.08.2019 u 21:22\nZorana Mihajlović povodom otvaranja auto-puta „Miloš Veliki”\nPotpredsednica Vlade i ministarka građevinarstva, saobraćaja i infrastrukture Zorana Mihajlović, istakla je, povodom otvaranja auto-puta „Miloš Veliki”, da projekti poput ovog vraćaju u Srbiju optimizam i veru da smo sposobni za velike stvari. „Nema veće radosti ni za mene, ni za tim Ministarstva, za srpske i kineske kompanije i radnike, koji su imali veru da ćemo sve ovo uraditi najbolje što možemo, od toga da vidimo sreću na licima naših građana kada vide auto-put 'Miloš Veliki'. I smatram da su upravo to, vera u sebe, sreća i ponos, ono što nam danas najviše treba”, rekla je Mihajlovićeva povodom otvaranja novog auto-puta. „Izgradnja ovog auto-puta pokazala je da umemo da radimo i gradimo, a ne samo da kukamo, da uzmemo svoju sudbinu u svoje ruke, a ne da čekamo da neko drugi\n18.08.2019 u 16:33\nUz vatromet svečano otvoren auto-put „Miloš Veliki”\nNovi auto-put „Miloš Veliki”, na deonici od Obrenovca do Ljiga, svečano je otvoren za saobraćaj. Put je otvoren uz vatromet i pesmu „Igrale se delije”, a u prisustvu velikog broja građana, predsednika Aleksadnra Vučića, ministara, gostiju iz regiona i Kine, čija je firma radila na izgradnji puta. Prilikom obilaska trase, predsednik Vučić je istakao da je na taj put Srbija čekala više od 70 godina i da sve što se gradi ima za cilj spajanje srpskog naroda.\n18.08.2019 u 14:17\nPotpisan ugovor o izgradnji deonice Novi Beograd – Surčin\nU Beogradu je danas potpisan Komercijalni ugovor za izgradnju deonice Koridora 11 od Novog Beograda do Surčina sa kineskom kompanijom „Čajna komjunikejšns konstrakšn kompani” Ltd (ČČ) kome je prisustvovao predsednik Srbije Aleksandar Vučić. Vučić je ovom prilikom rekao da će ovaj projekat biti završen do novembra 2021. godine, a da će kineska kompanija CRBC do 18. decembra završiti deonicu Surčin-Obrenovac sa divnim mostom preko Save i Kolubare. „Do kraja 2021. završava se i Preljina-Požega što je mnogo teži put. Ostaje još Novi Beograd-Surčin, preko Vojvođanske ulice izlazi iza nacionalnog stadiona i spaja direktno sa Milošem Velikim i putem prema Čačku i to će biti 2021. godine”, rekao je Vučić.\n18.08.2019 u 10:40\n„Miloš Veliki” će promeniti lice Zapadne Srbije\nAutoput „Miloš Veliki”, tačnije deonica od Obrenovca do Ljiga spremna je za saobraćaj. Zajedno sa ranije izgrađenim delom od Ljiga do Preljine, novi autoput je od izuzetne važnosti za celu Srbiju jer će uveliko rasteretiti saobraćaj na Ibarskoj magistrali. Puštanjem novog autoputa očekuje sa manje vozila na preopterećenoj Ibarskoj magistrali, što će, kako ističu saobraćajni stručnjaci, značajno poboljšati bezbednost učesnika u saobraćaju i smanjiti broj nesreća. Autoput „Miloš Veliki”, na deonici od Obrenovca do Ljiga biće otvoren danas, a svečanosti će prisustvovati predsednik Srbije Aleksandar Vučić. Kada se do kraja godine u saobraćaj pusti i deonica od Surčina do Obrenovca i tako u potpunosti modernom saobraćajnicom poveže Beograd i Čačak, to će, osim saobraćajnog, imati i velikog značaja za budući razvoj Zapadne Srbije.\n27.01.2020 u 19:19\nSvađa Poljaka s istorijom\n27.01.2020 u 19:15\nUbedljiv trijumf košarkaša Zvezde u Laktašima\nMaloletnici osumnjičeni da su srušili 23 nadgrobna spomenika\n27.01.2020 u 19:01\nGrenel najavio sporazum Beograda i Prištine o železničkom saobraćaju\n27.01.2020 u 18:46\nBivša šefica makedonskog Specijalnog tužilaštva izbačena iz sudnice zbog vređanja tužiteljke


Srbiju volimo - Kusturica otvorio "Boljšoj" festival na Mokroj Gori\nKusturica otvorio "Boljšoj" festival na Mokroj Gori\nTreći Festival klasične muzike „Boljšoj“, koji je osnovao reditelj Emir Kusturica s ciljem jačanja veza Srbije i Rusije i podrške mladim talentima iz muzičkih škola, otvoren je u če u Drvengradu na Mokroj Gori.\nFestival su otvorili zamenik generalnog direktora „Gaspromnjefta“ Aleksandar Dibalj i naš reditelj Emir Kusturica. Posebna poslastica prve večeri bio je nastup ruskog pijaniste Jurija Rozuma.\nSinoć je na programu bio nastup violiniste Nemanja Radulović uz pratnju Simfonijskog orkestra „Boljšoj“, posebno sastavljenog za tu priliku, uz dirigentsku palicu Srbe Dimića, šefa opere u Meksiko Sitiju. Festival će sutra zatvoriti kvintet „Boljšoj“ muzičkim oblikovanjem filma „Sreća“ Aleksandra Medvedkina, a „No smoking orkestra“ pobrinuće se za dobru zabavu na samom kraju festivala.\nBiće proglašeni pobednici takmičarskog dela programa u kom ove godine učestvuju učenici iz Rusije, Srbije, kao i studenti prestižnih muzičkih konzervatorijuma iz Pariza, Salcburga i Beča.


Đurić: Razgovor Vučića i Grenela neće biti lak\nJanuar 22, 2020 19:43\nDirektor Kancelarije za Kosovo i Metohiju Marko Đurić izjavio je večeras da će predsedik Srbije Aleksandar Vučić i specijalni izaslanik predsednika SAD za dijalog Beograda i Prištine, Ričard Grenel, u petak u Beogradu, imati ozbiljan i nimalo lak razgovor.\n"Mnogo je prepreka za nastavak dijaloga. Najveći deo je u Prištini. Za nas je važno da sagovornici kao Grenel i ostali, a očekuje se skoriji dolazak i visokog predstavnika EU Žozepa Borela, da tim sagovornicima izložimo činjenice i ukažemo šta je poslednjih meseci Priština sve uradila da bi podrila proces dijaloga i pomirenje dva naroda", rekao je Đurić za RTV povodom Grenelovog dolaska u Prištinu i Beograd.\n"Svako je dobrodošao ko želi da pomogne očuvanju mira i normalizaciji odnosa, i da se unaprede odnosi sa SAD, koji su značajni za Srbiju bez obzira na različite stavove o KiM", rekao je Đurić.\nPovodom Pisma o namerama o uvođenju avio-linije između Beograda i Prištine, Đurić je rekao da to nije politički dokument i da time nije odblokiran dijalog.\nOn je naveo da se dijalog između Prištine i Beograda odvija isključivo uz posredovanje EU i da potpisivanje Pisma o namerama u Berlinu o letovima Beograd-Priština u ambasadi SAD nije politički dokument.\n"Otvaranje linije Beograd - Priština je komercijalni, ekonomski aranžman čiji je cilj da pokaže spremnost da se otklone veštačke barijere. To je dobitak za Srbiju, ali i politički signal da imamo avio-liniju koja povezuje dva naša grada", rekao je Đurić.\nPrema njegovim rečima, značajno je da se nakon 21 godinu obnovi avio- saobraćaj između Beograda i Prištine.\n"Sve što nas vodi ka odblokiranju dijaloga, ali ovim dijalog nije odblokiran, jeste u interesu srpskog naroda na Kosovu", rekao je Đurić.\n"U prištinskim medijima Pismo o namerama iz Berlina nazivaju povratkom suvereniteta Srbije. Ali ovo ne znači ukidanje taksi. Formalni dalji koraci u realizaciji Pisma o namerama o avio-liniji će zavisiti od sadržaja i drugih dokumenata i protokola i da li ti dokumenti zadovoljavaju kategorije definisane Ustavom Srbije. Ne želimo da nam podvale kukavičje jaje", naveo je Đurić.\nNapominje da sama logika stvari nalaže da bi avio-linija zaživela, neophodno je da takse budu ukinute, a i da je pre toga potrebno da se završe neki formalni koraci sa Kforom.\nĐurić je govorio i o brizi koju srpski narod na KiM može očekivati u ovoj godini od srpskih institucija.\n"Nastavićemo da se bavimo raznim diplomatskim aktivnostima, komercijalnim, političkim, pomagaćemo i graditi...i oni koji nisu dobili ono što je neophodno, dobiće", rekao je Đurić.\nMarko Đurićdijalog BG-PRavio-linijaKiMtakse\nU akciji policije u Karačevu uhapšene 33 osobe 10\nSud za zločine na KiM ćuti o skandalu sa dostavljanjem dokaza 13\nPronađen ukraden novac iz crkve u Babinom Mostu 13


Ministarstvo kulture: Nacrt zakona o Memorijalnom centru “Staro sajmište” pozitivno ocenjen | Insajder\nMinistarstvo kulture saopštilo je danas da je Nacrt zakona o Memorijalnom centru “Staro sajmište” pozitivno ocenila uža stručna javnost tokom prezentacije koju je u Ministarstvu održala Radna grupa Vlade za izradu tog dokumenta.\nU saopštenju Ministarstva navode da su prezentaciji prisustvovali predstavnici akademske zajednice, ustanova kulture, naučnih instituta, nevladinog sektora, Saveza jevrejskih opština Srbije i Nacionalnog saveta romske nacionalne manjine.\nNavedeno je da bi javna rasprava trebalo da počne u oktobru kada će biti prilika da se i šira javnost upozna sa predloženim zakonskim rešenjem.\n“Predstavljen je koncept budućeg memorijalnog centra, kao ustanove kulture na republičkom nivou, koja bi bila posvećena kulturi sećanja na žrtve i istorijske događaje koji su se desili na prostoru kulturnog dobra 'Staro sajmište', odnosno prostoru nacističkog logora 'Jevrejski logor Zemun' i 'Prihvatnog logora Zemun'”, dodaje se u saopštenju.\nOsnovna delatnost Memorijalnog centra “Staro sajmište” biće prikupljanje, čuvanje, izlaganje, istraživanje i prezentovanje arhivske, filmske i muzejske dokumentacije i građe koja je vezana za žrtve, a planirano je i da se bavi istraživačko-edukativnom delatnošću, kao i organizacijom manifestacija kojima se neguje sećanje na žrtve “Jevrejskog logora Zemun” i “Prihvatnog logora Zemun” i na “Jevrejski prolazni logor Beograd-Topovske šupe”.\nPodsetimo, Grad Beograd je pre pet godina osnovao Komisiju za memorijalni spomen-kompleks Staro sajmište kako bi ovaj memorijalni centar bio obnovljen, a u planu je bilo da Nacrt zakona o Starom sajmištu, kojim se definiše izgradnja ovog memorijalnog centra, bude završen do septembra.\nNacrt zakona je izradila radna grupa Ministrastva za rad u februaru prošle godine, međutim nije uzela u obzir predloge Komisije koju je osnovao Grad Beograd zbog čega je ona imala zamerke.\nNeki od zahteva jevrejske zajednice bili su da bude donet leks specijalis, da se kompleks zove Sajmište, a ne Ustanova spomen-žrtve, kao i da za kompleks bude zadužena Vlada ili neko njeno posebno telo, a ne bilo koje od ministarstava. Ove zahteve podržali su članovi Komisije za memorijalni spomen-kompleks Staro sajmište istoričar prof. Milan Koljanin i Veran Matić.\nPredsednik Srbije Aleksandar Vučić se krajem prošlog meseca sastao sa direktorom Centra “Simon Vizental” Efraimom Zurofom kako bi razgovarao o podizanju Memorijalnog centra Staro sajmište.\nVučić je tada konstatovao da je “Srbija po pitanju ovog centra napravila greške i izrazio nadu za brži napredak u realizaciji tog projekta”.\nAmerički muzej Holokausta ponudio je podršku Srbiji u februaru ove godine za izgradnju memorijalnog kompleksa rekao je tada zamenik direktora ovog muzeja Robert Vilijams i pohvalio tada posvećenost srpske delegacije pri Međunarodnoj alijansi za sećanje na Holokaust.\nStaro sajmište jedan je od prvih nacističkih logora u Evropi u koje je od 1941. Do 1944. godine stradalo blizu 20.000 ljudi. Ovaj logor je bio najveći logor za vreme Drugog svetskog rata koje su stvorile okupatorske vlasti u Srbiji, a bio je namenjen i masovnoj internaciji Jevreja.\nNakon što je tu dovedeno i potom ubijeno 7000 Jevreja, uključujući žene, decu i stare osobe, Srbija je proglašena za “očišćenu od Jevreja”, a Sajmište je tada pretvoreno u logor za političke zatvorenike i antifašiste.


Amsterdamski aerodrom zbog gubitaka ukida radna mesta\nAvioni parkirani na aerodromu Šipol\nAmsterdamski aerodrom Šipol je u petak najavio ukidanje stotina radnih mesta i upozorio da se pre 2023. do 2025. godine vazdušni saobraćaj verovatno neće vratiti na nivo pre pandemije.\nTo, ranije poslom pretrpano čvorište avio-prevoza, u prvoj polovini ove godine je imalo neto gubitak od 246 miliona evra, dok je u istom periodu prošle godine imalo profit od 133 miliona, ali su od tada ograničenja putovanja i druge mere zbog pandemije teško pogodili svetsku industriju transporta.\nBroj putnika na Šipolu je opao za 62,1 odsto, na 13,1 milion, a količina tereta za 14,5 odsto u odnosu na prvu polovinu 2019. godine.\nTaj aerodrom je u saopštenju naveo da će ukinuti "nekoliko stotina" radnih mesta od ukupno 3.000, da bi smanjio troškove.\nŠipol je uz to ukazao da je potrebna bolja međunarodna saradnja na merama za bezbedno putovanje avionom u eri pandemije bolesti COVID-19, jer je sada "međunarodni odgovor nedovoljno usklađen i nedovoljno koordinisan što utiče na putovanja avionom, a samim tim i na ekonomski oporavak".\n"Šipol se zalaže za sistem testiranja putnika ka zemljama i iz zemalja sa 'narandžastim' ili 'crvenim' statusom (sanitarnog) rizika", saopštila je uprava tog aerodroma i dodala da "to može smanjiti potrebu za zabranama putovanja i merama karantina".


Dobrica Veselinović, izvor: Ne davimo Beograd\nPokret Ne davimo Beograd saopštio je da su aktivisti i građani napadnuti danas palicama nakon što su blokirali dolazak nekoliko autobusa i automobila, za koje navode da su krenuli u Beograd na kontramiting.\n“Tom prilikom naši aktivisti i okupljeni građani napadnuti su motkama, a blokada je probijana bagerima. Više ljudi je lakše povređeno, a napadnuta je i aktivistkinja Ne davimo Beograd”, navode u saopštenju.\nČlan tog pokreta Dobrica Veselinović ocenio je da se taj događaj može opisati kao “državni udar organizovan od strane države”.\n“Celom operacijom uklanjanja blokade na mostu upravljali su funkcioneri Srpske napredne stranke, koji su slali svoje batinaše na okupljeni narod. Policija je dobila naređenje da se povuče neposredno pre početka batinjanja“, kazao je Veselinović.\nAktivisti Ne davimo Beograd sa drugim zelenim organizacijama iz Srbije i regiona danas su bili u poseti Nedeljicama i lokalitetu na kome se planira izgradnja rudnika litijuma, a blokadi su se pridružili na starom mostu u Šapcu gde su pokušali da zaustave autobuse Srpske napredne stranke koji su krenuli ka Beogradu.


Zbog čega su kreativni ljudi sve traženiji na tržištu rada | Samoobrazovanje\nAko je ikada kreativnost bila potrebna za opstanak i rast bilo koje organizacije, to je sada.\nIstraživači su pre više od dvadeset godina shvatili da je kreativna aktivnost suštinska u savremenom poslovnom okruženju jer\n”predstavlja neophodan korak u inovativnom procesu, doprinoseći dugoročnoj produktivnosti i efikasnosti na radnom mestu”.\nŽivimo u svetu koji se menja brže nego ikada i susrećemo se s izazovima koji su nepredvidivi. Zbog neprekidnih promena, organizacije širom sveta ističu kako su im potrebni ljudi koji kreativno razmišljaju, komuniciraju i rade u timovima: ljudi koji su fleksibilni i imaju sposobnost da se brzo adaptiraju.\nPoslednjih godina, kreativnost zaposlenih i korporativna inovacija postali su primarni faktori u ostvarivanju ciljeva kompanije i održavanju profitabilnog biznisa. Organizacije i poslovni sistemi često kažu kako ne mogu da pronađu kreativne zaposlene, dok istovremeno poslovni lideri, političari i prosvetni radnici neprestano naglašavaju važnost unapređivanja kreativnosti i inovacije.\nIstraživači su zaključili da je organizacijama u današnjoj turblentnoj ekonomiji potrebna kreativnost njihovih zaposlenih ukoliko žele da opstanu i budu uspešne. Pogotovo tokom turbulentnih organizacionih okolnosti raste potreba za kreativnošću koja može da transformiše organizaciju.\nKreativnost je u ovom slučaju visoko poželjna jer omogućava udaljavanje od neefikasnosti tradicionalnih kultura, struktura i praksi.\nStoga, cilj kreativnosti je promena. Promene koje svakodnevno utiču na menadžere i kompanije su evidentno prisutne, neosporne i primetne. Menadžeri, promene mogu da izbegavaju, da na njih reaguju ili da ih predviđaju.\nPromena kao takva, u zavisnosti od veličine i brzine nastanka i širenja, postaje pretnja ili šansa. Za organizaciju, u velikoj meri, stav menadžera o promenama, može opredeliti njen dalji rast ili postepeno, pa čak i naglo propadanje. Upravo je kreativnost prepoznata kao preduslov organizacione promene i organizacione konkurentnosti.\nPosledice nedostatka kreativnosti mogu biti ozbiljne i da organizacije koje stoje po strani verovatno neće postojati još dugo, te će čitave industrije morati da se promene s obzirom da su zaglavljene u starim navikama i odbijaju da se promene, gledajući u leđa inovativnim kompanijama koje se kreću napred.\nZnatan broj dokaza sugeriše da kreativnost zaposlenih može napraviti značajan doprinos organizacionom rastu i konkurentnosti. Nesumnjivo da je kreativnost postala ključni element za stvaranje konkurentske prednosti preduzeća na prezasićenom tržištu.\nStoga, kompanije i organizacije kojima se budžeti permanentno smanjuju čime se ugrožava njihov rad i ostvarivanje osnovne funkcije, moraju da se okrenu krativnosti kako bi opstale i održale se u okolnostima u kojima je promena jedino što je izvesno.\nUkoliko lideri, menadžeri i njihovi zaposleni ne postanu svesni neophosnosti i potrebe za kreativnošću, tada neće moći da se izbore s promenama u turbulentnom okruženju i pruže adekvatne odgovore kako bi ne samo opstale, već i dostigle konkurentsku prednost na tržištu u okviru koga posluju i funkcionišu.\nPosledice upotrebe kreativnosti donose korist pojedincima, grupama i organizacijama jer kreativnost doprinosi ljudima u njihovom privatnom životu, na njihovom poslu, ali i kvalitetu društva u celini jer svakako da ono što je kreativno mora biti i društveno korisno, odakle sledi da je kreativnost u osnovi, neophodan uslov društvenog napretka.\nČlanak u listu The Economist navodi da će najveći izazov s kojim se suočavaju organizacije današnjice biti kako da zaposle pojedince s sposobnošću kreativnog mišljenja.\nVrednost kreativnosti u debatama profesionalaca otišla je toliko daleko, da su pojedini istakli kako je kvalitet ljudskog života pod velikim uticajem kreativnog doprinosa pojedinaca. Imajući to u vidu, veliki broj organizacija smatra kreativnost preduslovom uspeha. Članak u listu The Economist navodi da će najveći izazov s kojim se suočavaju organizacije današnjice biti kako da zaposle pojedince s sposobnošću kreativnog mišljenja. Poenta ovog teksta je da, ukoliko kompanije žele da uspeju na globalnom tržištu, potrebni su im pojedinci s talentom za razvijanje novih ideja, koji poseduju nove i korisne pristupe poslu.\nThe Economist nije usamljen u ovoj tvrdnji. U poslednjih dvadeset pet godina, interesovanje naučnika i stručnjaka za kreativnost gotovo je procvetala. Tokom tog vremena, oni su pokušavali da odgovore na pitanje šta zaposlene pojedince i timove vodi ka kreativnosti u poslu. Danas je poznato da individualne razlike, raznovrsne menadžerske prakse, organizaciona klima zajedno s mnogim drugim faktorima utiču na gušenje ili podsticanje kreativnosti na poslu.


Potpisujem :: Neophodno unaprediti izveštavanje o napretku u poglavljima 23 i 24\nKoalicija prEUgovor obaveštava javnost da pozdravlja odluku Pregovaračkog tima Vlade Srbije da objavljuje Izveštaj Evropske komisije o trenutnom stanju u poglavljima 23 i 24 za Srbiju, tzv. non-paper, koji je dostupan na sajtu Kancelarije za evropske integracije.\n„Smatramo da je dostupnost dokumenata iz pregovaračkog procesa od ključne važnosti za informisanost građana, uključenje svih aktera koji mogu da daju doprinos i, najvažnije, uspeh i održivost reformi koje se sprovode. Ovo je posebno značajno u situaciji kada nedostaju pouzdani podaci, ili postoje, ali nisu javno dostupni, koji bi mogli da ukažu na stanje stvari u određenim oblastima. Ovo je ujedno i jedna od preporuka već na prvoj strani Izveštaja EK, gde se Srbija poziva da poveća pažnju i napore u oblasti pribavljanja statističkih podataka“, navodi se u saopštenju koalicije koje je u celosti dostupno u prilogu.


Ibrahimi: Bolja opcija je razmjena teritorija nego ZSO sa izvršnim ovlašćenjima ⋆ Balkan PlusBalkan Plus\n26.11.2020 u 07:33\nPolitički analitičar Iljir Ibrahimi rekao je večeras da svetske sile, Brisel i Vašington, traže kompromis od Kosova kako bi se postigao konačni sporazum sa Srbijom, prenosi TV Kljan Kosova.\nPrema njegovim rečima, Evropska unija nije isključila mogućnost uspostavljanja Zajednice srpskih opština (ZSO) sa ovlašćenjima ili bez njih, a Vašington nije isključio razmenu teritorija kao mogućnost konačnog pomirenja između Kosova i Srbije.\nU slučaju da se Kosovo odluči za jednu od ovih opcija, Ibrahimi je istakao da je bolje prihvatiti razmenu teritorija nego ZSO sa izvršnim ovlašćenjima.\n“Kosovskom društvu mora biti jasno da li želi sporazum sa Srbijom i da li je takav sporazum u interesu kosovskog društva. To nam je više predstavljeno kao nametnuto rešenje od međunarodnog faktora, nego što se smatra nionalnim interesom Kosova”, rekao je Ibrahimi.\nDodao je da se iz oba centra, Brisela i Vašingtona, čulo da je za postizanje konačnog sporazuma sa Srbijom potrebna neka vrsta kompromisa.\n“Ako su ovo dve opcije ,ZSO sa izvršnim ovlašćenjima ili razmena teritorija, od koje moramo jednu birati, onda bi Kosovo trebalo da sledi ovaj diskurs. Diskurs koji smo videli u poslednje tri ili četiri godine zasnovan je na individualnim preferencama prema jednom ili drugom političaru, a ne na stvarnom diskursu o kosovskim interesima”, istakao je Ibrahimi.\nPrema njegovom mišljenju, štetnije je formiranje ZSO, kojim se ne rešavaju sva pitanja sa Srbijom.\n“Od moguće razmene teritorija na kojima bismo mogli da unapredimo svoje nacionalne interese u onim oblastima u kojima živi albanska većina i da se odreknemo ovog dela severa, nad kojim, hteli mi to da priznamo ili ne, nemamo kontrolu”, smatra Ibrahimi.\nGostujući u emisiji “Rubikon” na TV Kljan Kosova Ibrahimi je rekao da se tokom pandemije videlo da Kosovo nema kontrolu na severu, zbog čega je kritikovao političare, jer, kako je naveo “niko nije priznao da nemaju kontrolu u tom delu zemlje”.\nDodao je da ova pitanja treba otvoriti ako Kosovo želi da učestvuje u postizanju sporazumu sa Srbijom.\n“Ako smatramo da nije u interesu Kosova, onda bismo trebali imati strategiju kako da odložimo proces dijaloga, ali ne možemo lagati narod govoreći da se dijalog vodi ka uzajamnom priznavanju bez konsenzusa i kada ne znaš koliko si u stanju da daš zauzvrat”, istakao je Ibrahimi.


Zabranom pušenja gube se radna mjesta – Radio Vitez\nZabranom pušenja gube se radna mjesta\n8. rujna 2017. 11:47 8. rujna 2017.\nZakon o ograničenoj upotrebi duhanskih prerađevina u Federaciji BiH trebao bi biti provođen, ali na način na koji se to radi u zemljama Evropske unije – treba dati mogućnost da se objekti površine manje od 80 kvadratnih metara opredijele za pušače ili nepušače, te da to na njima bude vidno istaknuto.\nSmatraju ovo učesnici okruglog stola koji je organizovala Privredna komora FBiH, o mitovima i istinama o usvojenom Nacrtu zakona o ograničenoj upotrebi duhanskih proizvoda.\n– Na taj način bi bilo spašeno desetak hiljada radnih mjesta u BiH, jer bi, ukoliko bi se ovaj zakon striktno provodio, manje radnje izgubile smisao i bile bi osuđene na zatvaranje. Stoga zakon treba malo promijeniti, da ne bude ovoliko restriktivan, nego malo fleksibilniji, kazao je Amir Hadžić, predsjednik Udruženja hotelijera i ugostitelja BiH, koji je podsjetio i kako je prije pet godina u Hrvatskoj donesen sličan zakon koji je doveo do zatvaranja brojnih radnji i otpuštanja radnika, pa su morali naći drugo rješenje.\nUkoliko bi zakon bio striktno primjenjivan, on bi, smatra to i potpredsjednik Privredne komore FBiH Mirsad Jašarspahić, itekako štetio i ugostiteljima i privrednim subjektima koji se bave turizmom.\nDirektive EU koje se tiču zaštite od pušenja, smatra on, ne nalažu ovako rigorozan zakon, stoga su i urađena određena istraživanja i ankete kojima se došlo do zaključka da bi došlo do enormnog pada prihoda u oblasti ugostiteljstva i turizma, što bi dovelo i do smanjenja broja zaposlenih.\n– Uradili smo anketu među 202 ugostitelja u osam gradova BiH i rezultati kažu da ugostitelji očekuju pad prometa za 40 posto, a prema nekim našim proračunima, ako se uzme ukupan promet u ugostiteljstvu u BiH, taj pad je za 259 miliona KM, što je oko 39 miliona KM PDV-a, poručio je Igor Lončarević iz revizorske kuće KPMG, koja je radila ovo istraživanje.\nUdruženje PROI saopštilo je da je Privredna komora FBiH organizovala skup Mitovi i istine o usvojenom Nacrtu zakona o ograničenoj upotrebi duhanskih prerađevina na kojem su organizatori planirali da “razbiju mitove uz aktivno učešće duhanske industrije i objavljivanje rezultata istraživanja koje je kompanija KPMG provela među ugostiteljima u BiH”.\nTvrde da će velike međunarodne kompanije, koje profitiraju na prodaji duhana u svijetu, pokušati da obmanu javnost pokazujući naručeno istraživanje, koje za cilj ima da dokaže kako će “ugostitelji pretrpjeti nenadoknadivu štetu ukoliko se novim zakonom zabrani pušenje u zatvorenim javnim prostorima”.\nZa PROI nije novo niti iznenađujuće da duhanska industrija angažuje i plaća kompanije da za njih rade istraživanja, te naglašavaju da i kompanija KPMG iza sebe ima dugu historiju povezanosti i saradnje s duhanskom industrijom budući da “od devedesetih godina ta kompanija sarađuje sa British American Tobaccoom i Philip Morris Internationalom.\n– Nasuprot lažnim podacima stoji istina da niti u jednoj zemlji koja je uvela zabranu pušenja u zatvorenim prostorima nije došlo do smanjenja prometa. Naprotiv, zabilježeni su pozitivni efekti u smislu povećanja broja gostiju i to onih koji do tada nisu dolazili u ugostiteljske objekte upravo zbog pušenja, saopćeno je, između ostalog, iz udruženja PROI.\nPrevious ArticleGospino Vrelo kod Travnika: Smrtno stradao pješakNext ArticleKorupcija i zamrla industrija ostavljaju mlade bez posla


3. februar/veljača, 2005.\nIzraelski i palestinski zvanicnici su najavili mogucnost objave formalnog primirja na predstojecem samitu izraelskog premijera Ariela Sharona i palestinskog predsjednika Mahmouda Abbasa naredne nedjlje u Egiptu. Zamjenik izraelskog premijera Simon Peres izjavio je za drzavni radio kako izraelska vlada u medjuvremenu nastavlja aktivnosti o povlacenju vojske sa Zapadne obale, oslobadajnju palestinskih zatvorenika i eventualnoj amnestiji za militante. Izraeslko-Palestinskom samitu u kairu ce biti domacin egipatski predsjednik Hosni Mubarak, a prisustvovace mu i jordanski kralj Abdulah.\nPremijer Gruzije Zurab ZZvanija pronadjen je mrtav u stanu njegovog neimenovanog prijatelja koji je takodje nadjen mrtav, saopstila je gruzijska policija. Navodi se da je uzrok smrti, najvjerovatnije, trovanje gasom. Predsjednik Mihail Sakasvili, u skladu sa zakonom, treba u roku od sedam dana da parlamentu predlozi novu vladu.\nDvanaest irackih vojnika je poginulo u napadu naoruzanih osoba na autobus kojim su se vozili , saopstila je iracka vojska. Navodi se da se incident dogodio na sjeveru Iraka blizu grada Kirkuk. Policija je saopstila da je u poslednja 24 sata poginulo troje, a deset Iracana je povrijedjeno u napadu pobunjenika u blizini Bagdada.


Tehnologija – Beewair\nPatentirano inovativno rešenje BEEWAIR\nBEEWAIR je razvio ekskluzivnu tehniku koja se sastoji u uklanjanju svih molekula kontaminirajućih agenasa (virusi, bakterije, klice, plesni, alergeni, isparljiva organska jedinjenja, neprijatni mirisi) patentiranim fizičko-hemijskim postupkom nazvanim DBD-Lyse (Pražnjenje dielektrične barijere koja stvara slobodne radikale), u komori za obradu (reaktor), pre njihove mineralizacije (rekompozicija u stabilne molekule koji već postoje u vazduhu, azotu, kiseoniku, vodi, …) da bi se ponovo dobio izvorni vazduh.\nSav vazduh koji prolazi kroz BEEWAIR rastvore se zatim tretira bez proizvodnje intermedijernih ostataka.\nTretman se može izvoditi kontinuirano, u prisustvu ljudi, životinja ili hrane potpuno bezbedno. Autonomna ili integrisana, za male ili veoma velike količine pod uslovom da se nalaze na izvoru biološke kontaminacije ili zagađenja, oprema može raditi bez održavanja u svakodnevnom životu.\nPrvo održavanje, koje se obavlja nakon 20.000 sati rada (neprekidno više od 2 godine), i niska potrošnja energije čine ove sisteme jednostavnim za korištenje i ekonomičnim. Opremljeni sondom za detekciju isparivih organskih jedinjenja, indikatorske lampice omogućavaju direktno vizualizaciju efektivnosti tretmana.


Cijena nafte porasla na 110,5 dolara za barel - Info Portal Bijeljinapress.com\nHome›Novosti›Cijena nafte porasla na 110,5 dolara za barel\nCijena nafte porasla na 110,5 dolara za barel\nLONDON – Cijene nafte su na putu da zabilježe prvi nedjeljni gubitak u poslljednje tri sedmice, mada su danas ojačale za 3,0 posto podstaknute neizvesnostima oko izglede za zabranu kupovina ruske nafte u Evropskoj uniji i zabrinutošću zbog visoke inflacije i lokdauna u Kini koji koči globalni rast.\nSvjetski referentna nafta Brent je, na trgovanju do 16,22 časa po našem vremenu, ojačala za 3,04 dolara ili 2,82 posto, na 110,5 dolarapo barelu, a američka nafta WTI je je porasla za 3,17 dolara ili 2,99 procenata, na 109,3 dolara za barel, prema podacima sa portala oilprice.com.\nPojedine zemlje članice EU nagovestile su da će taj blok možda morati da razmotri odlaganje predloženog naftnog embarga ukoliko Mađarska ne pristane na uvođenje zabrane kupovina ruske nafte.\nPored toga, na tržištu su kolale glasile da će u Pekingu biti uveden lokdaun kako bi se suzbio rast broja kovid infekcija, što su tamošnje vlasti demantovale.\nInvestitore na tržištu nafte zabrinjava i potencijalno posustajanje ekonomskog rasta SAD zbog uporno visoke inflacije koja se u aprilu, sa stopom od 8,3 posto, zadržala blizu najvišeg nivoa u posljednje četiri decenije, a takođe procjenjuju uticaj pada američkih zaliha goriva uoči ljetne sezone putovanja.\nCijene nafte su ove nedjelje naglo pale, pri čemu bilježe gubitak u rasponu od oko 12 dolara, prema računici „Blumberga“.\nVidović – Od početka naredne godine povećanje penzija\nU Transilvaniji postoji „bračni zatvor“, posle posete nema razvoda\n“PANDEMIJA NEIZBJEŽNA” Stručnjaci smatraju da bi 70 odsto ljudi moglo biti ZARAŽENO


Uručena vredna oprema Institutu za javno zdravlјe u Kosovskoj Mitrovici - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Uručena vredna oprema Institutu za javno zdravlјe u Kosovskoj Mitrovici\nUručena vredna oprema Institutu za javno zdravlјe u Kosovskoj Mitrovici\nZamenik direktora Kancelarije za Kosovo i Metohiju Damjan Jović i kandidat Srpske liste za gradonačelnika severne Kosovske Mitrovice Goran Rakić uručili su danas Zavodu za javno zdravlјe u tom gradu vrednu donaciju Vlade Srbije.\nZavod je od danas bogatiji za najmoderniji aparat za sanitarnu hemiju, vredan oko osam miliona dinara, kao i dva vozila.\nJović je tom prilikom izjavio da će Srbija nastaviti da podržava svoje institucije na severu KiM, čiji važan deo čine upravo ustanove zdravstvenog sistema.\n"Veoma nam je važno da te institucije budu u pouzdanim rukama. Zato pozivam još jednom sve građane na severu KiM da shvate apel svoje države veoma ozbilјno i u nedelјu podrže one lјude koje jedino prepoznajemo kao pouzdane partnere Vladi Srbije, a to su predstavnici Srpske liste", rekao je Jović.\nTa pobeda je, prema njegovim rečima, potrebna i građanima na severu na KiM i Srbiji, kako bismo zajedno nastavili da se borimo za Kosovo i Metohiju.\nDirektor Miloš Mirković zahvalio je Vladi Srbije na dragocenoj donaciji i pozvao sugrađane da u nedelјu u Kosovskoj Mitrovici glasaju za kandidata Srpske liste Gorana Rakića.\nRakić otvorio sportsku halu u severnoj Kosovskoj Mitrovici\nKandidat Srpske liste za gradonačelnika severne Kosovske Mitrovice Goran Rakić otvorio je danas novosagrađenu sportsku halu, koja će biti dom velikog broja sportskih klubova iz tog grada, ali i prostor koji će moći da koriste rekreativci.\nRakić je tom prilikom poručio da mitrovački sportisti najzad imaju krov nad glavom, i da će im taj objekat omogućiti da nastave da nižu pobede i budu najbolјi ambasadori svoga grada.\n"Nećete visse biti podstanari. Do sada ste voje svoje sportske aktivnosti morali da održavate u Zubinom Potoku, Leposaviću, Rasski, pa čak i u Novom Pazaru. Od sada, ovde ste vi domaćini i verujem da ćete i na ovom mestu biti osvajači važnih nagrada", poručio je Rakić.\nPredsednik Sportskog saveza KiM zahvalio je Rakiću u ime svih sportista severne Kosovske Mitrovice i pozvao građane da u nedelјu u što većem broju izađu na izbore i podrže kandidata Srpske liste.


Za razvoj poslovne infrastrukture 1,12 milijardi dinara – ZoomUe\nZa razvoj poslovne infrastrukture 1,12 milijardi dinara\nby Zoran Đurović · Published 15 januara, 2020 · Updated 15 januara, 2020\nSRBIJA – Ministarstvo privrede pozvalo je lokalne samouprave da se prijave za program podrške razvoju poslovne infrastrukture za čiju realizaciju je ove godine izdvojeno 1,12 milijardi dinara.\nSredstva su namenjena za infrastrukturno opremanje zona poslovanja i njihovo povezivanje sa okruženjem, kao i za unapređenje infrastrukturnih kapaciteta za razvoj turizma i drugih privrednih delatnosti.\nCilj ovog programa je da se unapredi razvojni potencijal lokalnih samouprava kroz stvaranje povoljnih uslova za privlačenje investicija, unapređenje privrednog ambijenta i otvaranje novih radnih mesta.\nMinistarstvo je predvidelo mogućnost stopostotnog finansiranja projekata u u nerazvijenim opštinama, dok je u opštinama sa prvim i drugim stepenom razvijenosti maksimalno učešće Ministarstva privrede do 60 odsto.\nJavni poziv Ministarstvo je raspisalo 10. januara, a rok za podnošenje prijava traje do 27. januara.\nTags: infrastrukturaMiistarstvo privrederazvoj turizma\nČetiri medalje za Užičane\nby Vesna Đurović · Published 5 jula, 2017\nby Zoran Đurović · Published 4 juna, 2020\nRevizija sistema vodosnabdevanja u Ivanjici\nby Vesna Đurović · Published 17 septembra, 2019\nNext story Upis u vojnu evidenciju do kraja februara\nPrevious story Najviše srednjoškolskog kadra bez posla


IZMENE ZAKONA: Komunalna policija će dobijati podatke od MUP-a – Nadlanu.com\nIZMENE ZAKONA: Komunalna policija će dobijati podatke od MUP-a\nObjavljeno 7. feb 2015. / 09:54:18\nZakon predviđa tesnu saradnju komunalaca sa policijom. Komunalni policajci će, kada je to potrebno, dobivati od MUP-a lične podatke za građane, vozila i sve druge informacije. Međutim, policija će, da bi se sprečile zloupotrebe, morati da evidentira ko im je iz komunalne policije i zašto tražio podatke, piše Blic.\nKomunalni policajci mogu da koriste sredstva prinude, ali samo kada je to apsolutno nužno. Ali ukoliko recimo, vozači prilikom pregleda vozila od komunalnih policajaca preduzmu bilo šta što ukazuje na to da imaju meru da pobegnu, rizikuju da im ovi stave lisice. Komunalni policajci s druge strane, mogu prići maloletnicima jedino u prisustvu roditelja i mogu pregledati samo osobu istog pola.\nImaju ovlašćenja da nas legitimišu, provere identited, privremeno oduzmu predmete, vrše video nadzor, pa čak i da upotrebe sredstva prinude, i to: fizičku snagu, službene palice i lisice, Mogu, prema izmenama zakona, i da traže obaveštenja od građana koji bi mogli da budu svedoci nekog prekršaja. Ovi međutim nisu dužni da sa njima sarađuju.\nS druge strane, izmenama zakona komunalni policajci više neće moći da izriču mandatne kazne, već samo da izdaju prekršajni nalog i podnesu prijavu za učinjeno krivično delo, prenosi Blic.


BRATUNAC, U bratunačkom naselju Pobrđe počeli su radovi na trasi pristupnog puta do lokacije na kojoj se gradi most preko Drine, između Ljubovije i Bratunca, koji je već dobio nezvanični simbolični naziv “Bratoljub”.\nMehanizacija radi na formiranju trase i nasipanju šljunka za podlogu pristupnog puta koji je potrebno osposobiti za saobraćaj da bi mogli početi radovi na dovozu građevinskog materijala, mašina i opreme potrebnih za izgradnju mosta sa lijeve obale Drine iz pravca Republike Srpske.\nRadovi na izgradnji mosta, koje finansira Republika Srbija, počeli su 20. oktobra prošle godine sa desne, ljubovijske strane i već su podignuta dva noseća stuba za konstrukciju mosta, koliko će ih se graditi i iz pravca BiH.\nMinistar saobraćaja i veza Republike Srpske Neđo Trninić rekao je ranije Srni da je završena eksproprijacija i isplata izuzetog zemljišta i da su riješeni imovinsko-pravni odnosi, te pribavljene sve dozvole za početak radova na izgradnji pristupnih puteva i mosta na prostoru bratunačke opštine.\nSredstva za isplatu izuzetog zemljišta obezbijedila je Vlada Republike Srpske.\nTrninić je istakao da se potpisivanje međudržavnog sporazuma za izgradnju mosta i realizacija ovog projekta obavlja u okviru specijalnih i paralelnih veza Srbije i Republike Srpske.\n“Još nije potpisan sporazum koji se odnosi na granični prelaz, ali se Uprava za indirektno oporezivanje BiH pokazala predusretljivom pomažući nam zajedno s Graničnom policijom da riješimo tehničke probleme, kako bi se oprema i potrebni materijali za gradnju mosta mogli nesmetano prevoziti preko Drine”, rekao je Trninić.\nOn je izrazio očekivanje da će Drina biti premoštena do kraja ove godine, a da će do kraja 2017. godine biti završeno uređenje mosta i izgradnja zajedničkog graničnog prelaza i carinskog terminala koji će biti na lijevoj obali Drine u Republici Srpskoj.\nPredsjednik Vlade Srbije Aleksandar Vučić prilikom početka radova na izgradnji mosta rekao je da su obezbijeđena sredstva za te radove i da vjeruje da će za godinu dana ponovo doći i da će tada moći preći ovim mostom.\nTo je polovinom marta ove godine potvrdila i potpredsjednik Vlade Srbije Zorana Mihajlović prilikom obilaska ovog gradilišta sa potpredsjednikom Vlade Republike Srpske Srebrenkom Golić kada su razgovarale sa izvođačima radova i predstavnicima opština LJubovija i Bratunac.\nRok za izgradnju mosta, pristupnih puteva, graničnog prelaza i carinskog terminala je 23 mjeseca, a vrijednost tih radova je oko 13 miliona evra od čega Srbija učestvuje sa 4,5 miliona za izgradnju kompletnog mosta i pristupne puteve sa svoje strane ovog graničnog mosta, dok će Republika Srpska i BiH finansirati izgradnju pristupnog puta i zajedničke carinske terminale sa lijeve obale Drine na prostoru bratunačke opštine u Republici Srpskoj.\nNadstrešnica iznad mosta biće površine 2.000 metara kvadratnih. Most će biti savremen, kao i carinski terminali i svi drugi sadržaji neophodni za promet ljudi i robe.\nNakon završetka projekta biće ponovo uspostavljen teretni saobraćaj preko ovog graničnog prelaza, koji je obustavljen prije nekoliko godina zbog dotrajalosti starog mosta. Srna\nTagovi: ministar saobracaja i veza RSMost Bratunac Ljubovijanedjo trninic


Voša izbegla bruku u Borči, OFK deklasiran u Kuli, trener golmana umalo zaustavio Rad\nBurno je počelo 18. kolo Jelen Superlige, a favoriti se mahom nisu proslavili. Trećeplasirana Vojvodina je u Borči u poslednjim trenucima izborila 3:3 sa BSK-om, a OFK Beograd je nokautiran u Kuli gde je Hajduk trijumfovao sa 3:0. U poslednjim momentima minimalne pobede ispustili su Smederevci protiv Rada i Spartak protiv Javora, dok su Donji Srem i Sloboda Point odigrali 0:0.\nBorčanci su najavili senzaciju protiv Voše zahvaljujući momku poniklom u Partizanu, Edinu Ademoviću. Ovaj 25-godišnjak, koji je tokom karijere igrao i u turskim klubovima Kašimpasa i Giresunspor, bugarskoj Belasici, Slobodi Sevojno, Novom Pazaru i Sarajavu, zatresao je u prvom poluvremenu mrežu Voše u dva navrata.\nNajpre je ovaj ofanzivni vezni BSK-a iskoristio prodor Matića sa leve strane da uputi udarac, posle čega je lopta pogodila Pavlovića i, skrenuvši sa prvobitne putanje, odsela u mreži gostiju. Već u 36. minutu BSK je vodio sa 2:0, a ovoga puta akcija je pošla sa desne strane: centaršut Planića Ademović je spektakularnim udarcem, dok se izvio "u letu", matirao Nemanju Supića koji je čuvao gol Novosađana.\nVoša se brzo pribrala, pa je na predah otišla samo sa golom zaostatka jer je sjajno proigravanje novajlije Alivodića Abubakar Oumaru iskoristio da loptu sprovede na željeno mesto. Međutim, od velikog preokreta ništa nije bilo, iako je drame bilo na pretek.\nBSK je uspeo da pred sam kraj meča, u 72. minutu, dođe na korak od pobede i to zbog jedanaesterca koji je skrivio Pavlović, a u pogodak pretvorio Ajezdin Nuhi. No, tih 3:1 nije bilo dovoljno za trijumf. Penal je potom dosuđen u 82. minutu i u korist Vojvodine, Oumaru je bio precizan sa "bele tačke", a novosadski Superligaš je sprečio senzaciju u petom minutu sudijske nadoknade, kada je Kosović postavio konačnih 3:3.\n"Romantičari" su ponovo doživeli poraz, a OFK Beograd se ovoga puta u Kuli proveo "kao bos po trnju". Za samo 18 uvodnih minuta Hajduk je napunio mrežu gostiju, postigavši tri gola od kojih oporavka nije bilo.\nNajpre je u petom minutu Dejan Rusmir glavom savladao Milana Lukaša, potom je četiri minuta kasnije Nenad Adamović bio precizan sa ivice šesnaeterca, da bi na 3:0 povisio Danilo Sekulić, natrčavši na odbijenu loptu u gostujućem kaznenom prostoru.\nSmederevci su zbog kadrovskih problema sa čuvarima mreže protiv Rada na svoj gol poslali trenera golmana Srđana Soldatovića, a on je sasvim solidno obavio svoj posao i umalo obezbedio pobedu nad "građevinarima" od 1:0. Činilo se, dok se čekao poslednji zvižduk sudije, da je jedini pogodak na ovom meču bio onaj na asistenciju Miljkovića u 34. minutu, kada je glavom precizan bio Predrag Sikimić, ali je u 90. minutu Andrija Luković uputio udarac sa 15-ak metara i utišao već otpočelo slavlje u Smederevu, a doneo razlog za radost ekipi sa Banjice.\n"Minimalac" je prerano počeo da slavi i Spartak, koji je u Subotici do 90. minuta vodio protiv Javora zahvaljujući golu koji je u 26. minutu glavom postigao Nemanja Čović i to na asistenciju Slobodana Novakovića. Međutim, slobodnjak Predraga Đorđevića bio je koban po Subotičane, jer je lopta posle preletanja živog zida odsela u njihovoj mreži.\nDonji Srem i Sloboda Point odigrali su meč bez pogodaka.\nSUPERLIGA SKANDAL! Inđija odbijala da nastavi meč sa dva igrača manje posle crvenih kartona i penala u završnici! /VIDEO/\n„NISAM ZADOVOLJAN REZULTATOM” Milojević ima šta da zameri igračima: Očekivao sam VIŠE OD SVOJIH FUDBALERA\nOdbrana Partizana zadovoljna MUŠKOM IGROM crno-belih: "Nismo očekivali OVAKVU ZVEZDU u večitom derbiju!"\nPosle Japanca Takume Asana, FK Partizan dovodi još jedno impresivno pojačanje.\nBASK i zvanično odustao, renoviranje u Novom Pazaru\nFudbalski klub Novi Pazar, koji očekuje da će se takmičiti u elitnoj ligi Srbije, u ovom prelaznom roku napustiće najmanje šest fudbalera, tako da plavi planiraju temeljnu rekonstrukciju prvog tima.\nOŠTRO Kokeza traži da se Obradović kazni i skine sa liste sudija zbog neverovatnog penala u korist Spartaka\nPredsednik Fudbalskog saveza Srbije (FSS) Slaviša Kokeza na sastanku Izvršnog odbora, koji će biti održan posle redovne Skupstine FSS ovog ponedeljka, uputiće zahtev Sudijskoj komisiji da se arbitar Srđan Obradović drastično kazni i skine sa liste arbitara, saznaje Tanjug.\nCRNO-BELI ŽELJNI REVANŠA Đukić: Ronaldo i Mesi ne moraju da trče, a Suma mora\nTrener fudbalera Partizana Miroslav Đukić rekao je da će učiniti sve da se ekipa na "krovu" revanšira Voždovcu za jedini poraz u domaćem šampionatu.\nHonda Zlatna liga: raspucani Telus upisao "šesticu" za čelo tabele\nOdigrano je nepotpuno 12. kolo Honda Zlatne lige, takmičenja medija i javnih preduzeća u malom fudbalu. Većih iznenađenja nije bilo, a Telus je nastavio da teroriše svoje protivnike\nJanković udaljio Jovanovića sa priprema zbog alkohola i nediscipline!\nTrener fudbalera Crvene zvezde Aleksandar Janković udaljio je štopera Milana Jovanovića sa priprema u Antaliji zbog kršenja discipline i konzumiranja alkohola.\nNekadašnji fudbaler i trener Vojvodine Radoslav Batak novi je šef stručnog štaba Radničkog iz Niša.\nGrujić za “Blic”: U reprezentaciji pevam narodnjake\nKao i svaki novajlija u nacionalnom timu i Marko Grujić je morao da prođe kroz standardni protokol. Za večerom je otpevao pesmu.\nBEG IZ BEOGRADA Drinčić "odvezao" fudbalere Čuke na Zlatibor\nFudbaleri i stručni štab Čukaričkog otputovali su na Zlatibor gde će se do petka pripremati za nastavak domaćeg prvenstva.\nNAJBOLJI NA SVETU Saša Ilić rame uz rame sa Pirlom, Ćavijem, Bufonom…\nKapiten Partizana Saša Ilić, izglasan je za najboljeg igrača sa 39 godina. Sportski portal “Talksport” napravio je top listu igrača od 16 do 40 godina, na kojoj se nalazi i Ilić koji uprkos svojim godinama i dalje pruža vrhunske partije.


Radonjić: Cilj Zvezde je što više pobeda u Evroligi! : Nadlanu.com\nRadonjić: Cilj Zvezde je što više pobeda u Evroligi!\n"Uradili smo sve što je planirano, krenuli smo jako rano a sada smo i konačno kompletni. Nadam se da ćemo do početka sezone i prve utakmice završiti sve što je planirano i biti u najboljem mogućem statusu", rekao je Radonjić novinarima u Beogradskoj areni, u sklopu Evroliginog dana za medije.\nRadonjić je rekao da Zvezda ima težak raspored i da je dobila tešku grupu u Evroligi. Crveno-beli će igrati u Grupi D sa Laboralom, Makabijem, Panatinaikosom, Lokomotivom iz Krasnodara i ekipom iz kvalifikacija.\n"Imamo najjaču evroligašku grupu, što će biti veliki izazov i moramo da uložimo maksimalan napor da, kada je najpotrebnije, budemo najbolji. U grupi smo dobili najkvalitetniju ekipu iz četvrtog sešira i kvalifikanta koji nimalo neće biti lak protivnik. Prema prva tri tima imamo ogromno poštovanje, jer su oni godinama u Evropi na njvišem nivou", rekao je on.\n"Cilj nam je da u svakom meču pružimo najviše što možemo i ostvarimo što više pobedea, ali u ovoj grupi sve ekipe imaju kvalitet da pobede svakoga", dodao je trener Zvezde.\nNa pitanje da li ga plaši to što je njegova ekipa u pripremnom preiodu pobedila u svih 12 utakmica, Radonjić je rekao da ga to ne plaši, već da ima "potpuno suprotan osećaj".\nRadonjić je dodao da još ne zna ko će biti kapiten ekipe i da će se to znati početkom sledeće nedelje.\nOn je istakao da u ekipi ima pet mladih igrača, od kojih se očekuje da budu nosioci igre.\n"Uradićemo sve da oni budu nosioci igre u narednim godinama i očekujem da za godinu dana budu u mnogo drugačijem položaju nego što su sada. Oni su jako popvećeni onome što rade", rekao je Radonjić.\nKošarkaši Zvezde sezonu će početi 5. oktobra u Jadranskoj ligi, utakmicom na gostovanju protiv Širokog, dok u Evroligi prvu utakmicu igraju 17. oktobra u Beogradu protiv Lokomotive.


Žena poginula na licu mesta, troje povređeno - Ozonpress :: internet portal\nTag: povrede, udes, žena\nŠezdesetjednogodišnja žena Z.K. iz Čačka poginula je u saobraćajnoj nesreći koja se dogodila jutros, oko 7 sati, u selu Cvetke na Ibarskoj magistrali, na deonici puta Kraljevo – Preljina.\nNesreća se dogodila pod još nerazjašnjenim okolnostima i tom prilikom su teško povređene tri osobe.\nKako se nezvanično saznaje udes se dogodio kada se kombi, crnogorske registracije, kojim je iz pravca Kraljeva upravljao šezdesetjednogodišnji vozač iz Berana, direktno sudario sa automobilom čačanske registracije koji je dolazio iz suprotnog smera.\nOd zadobijenih povreda, nesrećna Z.K. koja je upravljala automobilom, na mestu je preminula, dok su vozač i dvoje putnika iz kombija, svi iz Berana, sanitetima prevezeni u Opštu bolnicu „Studenica“ u Kraljevu gde su zadržani na lečenju.\nSaobraćaj se na ovoj deonici Ibraske magistrale dva sata odvijao alternativnim pravcima, a više okolnosti pod kojima se udes dogodio biće poznato nakon istrage koja je u toku.


Policija mjere i radnje u vezi sa nabavkom pokretne bolnice preduzima po nalogu Posebnog odjeljenja Republičkog javnog tužilaštva. U MUP-u nisu saopštili više detalja u vezi sa čitavim slučajem.\nRepubličko javno tužilaštvo je prvog dana juna formiralo predmet u vezi sa nabavkom pokretne bolnice, izvještava BIRN BiH.\n“Policijski službenici Uprave za organizovani i teški kriminalitet postupajući po zahtjevu Posebnog odjeljenja za suzbijanje korupcije, organizovanog i najtežih oblika privrednog kriminala Republičkog javnog tužilaštva sprovode određene istražne radnje u vezi sa predmetom nabavke pokretne bolnice”, potvrdili su u MUP-u Republike Srpske.\nVlada Republike Srpske je pokretnu bolnicu posredstvom Instituta za javno zdravstvo Republike Srpske platila 4,2 miliona maraka, a naknadno je, oko 400.000 maraka, plaćen avionski prevoz pokretne bolnice iz Njemačke do Banjaluke.\nBalkanska istraživačka mreža Bosne i Hercegovine (BIRN BiH) je prošle sedmice objavila kako je medicinska oprema, kojom je pokretna bolnica trebalo da bude opremljena, uskladištena na banjalučkom aerodromu, dok se bez mogućnosti carinjenja dobavljač, firma “Balkan Global”, suočio sa preprekama kod licence za uvoz opreme italijanskog proizvođača “Fazzini”.\nCarinjenje je trebalo da završi firma “Derby Trade” iz Brčkog, ali je u međuvremenu Institut za javno zdravstvo podnio zahtjev za raskid ugovora o kupovini bolnice što je Republički štab za vanredne situacije u petak prihvatio. Vlada RS-a raskidom ugovora traži i povrat avansno uplaćenih sredstava, a radi se o kompletnom iznosu od 4.2 miliona maraka.\nSlaven Ristić, vlasnik firme “Balkan Global”, u petak je za BIRN BiH potvrdio da vraćanje avansa neće biti nikakav problem i da će to biti učinjeno čim njegova kompanija dobije zvaničan zahtjev.\nBranislav Zeljković, direktor Instituta za javno zdravstvo Republike Srpske, potvrdio je za BIRN BiH da je zahtjev za jednostranim raskidanjem ugovora upućen već u petak.\n“Mi smo podnijeli zahtjev, po Zakonu o obligacionim odnosima, za raskid ugovora već u petak i sada slijede tehničke procedure”, kratko je rekao Zeljković.\nOpozicija u Republici Srpskoj je zbog nabavke pokretne bolnice protiv predsjednika entitetske Vlade i ministra zdravlja podnijela krivične prijave.\nOpozicija u RS-u traži kažnjavanje zbog kupovine mobilne bolnice, a vlasti kažu da nije bilo zloupotreba


video igre Архиве - Biznis i Finansije\nHome\tTags\tPosts tagged with "video igre"\nDomaća gejming industrija prethodne godine prihodovala je oko 120 miliona evra, i beleži godišnju stopu rasta od oko 20 odsto. U njoj trenutno radi više od 2.000 zaposlenih, u preko 120 kompanija.\nOvi rezultati objavljeni su u trećem po redu godišnjem izveštaju srpske industrije video igara za 2020. godinu, SGA (Serbian Gaming Association).\nU njemu takođe piše i da naši stručnjaci najviše kreiraju igre za mobilne (40 odsto) i PC platforme (33 odsto). Među tim stručnjacima trećinu čine žene, iako mnogi misle da je ovo pretežno “muška delatnost”.\nOko 60 odsto pomenutih kompanija ima kancelariju u Beogradu, a oko 66 odsto svih kompanija organizovane su kao DOO. Najveći udeo kompanija (56 odsto) zapošljava do 5 ljudi, a potom 6-20 (31 odsto).\nČak 66 odsto anketiranih gejming kompanija reklo je da planira da zaposli više ljudi u 2021. godini, a u izveštaju se navodi da se pozicije programera i artista najteže popunjavaju.\nKako piše Startit, među vrstama igara koje se razvijaju, na domaćem tržištu dominiraju potpuno originalni naslovi (62 odsto), a outsourcing je na dalekom drugom mestu (11 odsto). Oko 61 odsto prihoda dolazi od direktne prodaje (75-100 odsto iz inostranstva), a 2019. godine je samo 13 odsto kompanija dobilo neku vrstu finansiranja.\nIstraživanje stručnog udruženja „Bitkom“ objavljeno u Berlinu pokazalo je da je panedmija proizvela vrtoglavi rast u gejming industriji, jer ljudi provode više vremena kod kuće, igrajući video igre. Ista situacija je i u Srbiji, kažu u Srpskoj asocijaciji industrije video igara (SGA).\nGejming industrija se pokazala veoma otpornom na posledice pandemije, istakla je Janković. Šta više, kriza je povoljno uticala na ovu industriju, jer kako je objasnila, „broj igrača je doslovno probio sve rekorde“.\nNavela je da je nedavno pokrenuta i platforma „SGA Poslovi“, kako bi se zainteresovanima pomoglo da lakše nađu posao u ovoj delatnosti. Na platformi su izlistana sva slobodna radna mesta, a napravljen je i karijerni vodič za početnike.\nMožda ne izgleda poput drugih popularnih video-igara, ali “EndakvorRX” kompanije “Akili Interactiv” sigurno će ući u istoriju kao prva video-igra koja se u Sjedinjenim Državama dobija na recept kao lek.\nAmerička agencija za lekove FDA odobrila je da se video-igra izdaje na recept kao i ostali lekovi. Tako su lekari ovlašćeni da prepisuju video-igru za „ajfon“ i „ajped“ deci uzrasta od osam do 12 godina koja imaju sindrom poremećaja pažnje i hiperaktivnosti.\nPosle sedam godina kliničkih ispitivanja kroz koja je prošlo 600 dece video-igra je dobila status leka. Rezultati ovih istraživanja su pokazali da trećina dece nije više imala poremećaj pažnje pošto su igrali EndakvorRX 25 minuta dnevno, pet dana u nedelji, ukupno mesec dana.\nU kompaniji ističu da su jedini sporedni efekti ovom vrstom terapije bili napetost i glavobolja, no mnogo manje izraženi u poređenju sa nuspojavama koje izazivaju tradicionalni lekovi.


Viškovićeva nedosljednost na samom startu - Istinomjer\nIzlažući svoj opširni ekspoze, novoizabrani predsjednik Vlade Republike Srpske, Radovan Višković u više navrata je rekao da će razvoj privrede biti “u fokusu nove Vlade RS”. Ovo bi bila dobra vijest da Viškovićeve navode nije demantovao budžet koji Vlada RS u 2019. godini namjerava izdvojiti za privredu Srpske, a koji je prema mišljenju ekonomista “marginalan”. Također, skoro polovina predviđenog budžeta koji je namijenjen privredi otići će na isplate plata u novoosnovanom resoru koji bi se trebao baviti razvojem privrede.\nJoš jedanput da naglasim, nova Vlada Republike Srpske će štiti stečena prava svih kategorija društva, a konstantno ćemo raditi na obezbjeđenju uslova za povećanje obima prava. Preduslov za tako nešto je naš dalji ekonomski razvoj i stoga će privreda i biti u centralnom fokusu nove Vlade Republike Srpske. (…) Nekonkurentna privreda dodatno je ugrožena i pogođena nelojalnom konkurencijom, zbog poslovnih subjekata koji posluju u sivoj zoni. Neharmonizovan privredni ambijent između Republike Srpske i Federacije BiH, nerijetko utiče na konkurentnost. (…) Nezadovoljavajući nivo i kvalitet naučne produktivnosti, te zastarjela i nefikasna struktura privrede, utiču na nedovoljan rast produktivnosti privrede Republike Srpske. S druge strane produktivnost u suštini može biti jedini realan ekonomski «putokaz» za moguće povećanje plata.\nKako bi se Vlada RS više angažovala o ovim pitanjima, a kako je obrazloženo početkom decembra ove godine, osnovano je i novo ministarstvo- Ministarstvo privrede i preduzetništva RS. Ovo bi bila ohrabrujuća vijest da budžetom RS za funkcionisanje ovog ministarstva nije planirano samo 0,13% Budžeta Republike Srpske za 2019. godinu, a uvidom u izvod planiranog budžeta jasno je da će većina ovih sredstava, namijenjenih Ministarstvu privrede i poduzetništva, otići na isplate plata administrativnom aparatu ovog novoosnovanog resora.\nPrijedlog budžeta Ministarstva privrede i preduzetništva za 2019., Capital.ba, 18.12.2018.\nDakle, od planiranog budžeta Ministarstva privrede i preduzetništva RS, koji iznosi 4,42 miliona KM, za lična primanja zaposlenih potrošit će se oko 1,5 miliona KM dok će svega 2,2 miliona biti utrošeno na ostale aktivnosti koje se tiču razvoja privrede i poduzetništva u RS.\nDodamo li ovome i činjenicu da ukupna budžetska sredstva, prema Prijedlogu budžeta Republike Srpske za 2019. godinu, iznose 3,2 milijarde KM, što predstavlja umanjenje od 168 miliona KM u odnosu na Rebalans budžeta za 2018. godinu, te da je vlast u RS u 2019. godini predvidjela veći budžet kojim će da raspolagati Predsjednik, Narodna skupština, Vlada i dr. i više je nego jasno da će naredne godine fokus biti na svemu drugom osim na privredi Republike Srpske.\nVlada RS, na čelu sa Radovanom Viškovićem čiji stavovi o važnosti razvoja privrede RS ne korespondiraju sa izdvojenim sredstvima za ovu namjenu dobijaju ocjenu nedosljedno.\nIstinomjer će i dalje pratiti budžetska izdvajanja za privredu RS i da li će novi predsjednik Vlade RS u narednom periodu inicirati rebalans budžeta, a kako bi ispunio sve što je obećao u svom ekspozeu.


Nova stranka Novi Sad protiv gradnje na dečjem igralištu | Autonomija\nNova stranka Novi Sad protiv gradnje na dečjem igralištu\nStanari novosadskog Bulevara oslobođenja nedeljama protestuju i i prikupljaju potpise protiv izgradnje poslovne zgrade na mestu gde se trenutno nalazi dečje igralište\nNova stranka Novi Sad podržala je svoje sugrađane da istraju u borbi za očuvanje identiteta grada i svog komšiluka u Bulevaru oslobođenja, gde je planirana izgradnja poslovne zgrade sa podzemnom garažom.\nNova stranka je upozorila da novosadska vlast i novi investitor nimalo ne mare zbog toga što će, u uslovima gradnje novog poslovnog centra, biti zauzeta sva dosadašnja parking mesta, posečeno drveće i devastirane plato za igru i odmor.\nNa tom mestu u zgradi sa 270 stanova živi skoro 2.000 ljudi, a ispred se nalaze plato za odmor i igru, kao i zelena površina sa drvećem, podsećaju iz Nove stranke.\nBorba hrabrih Novosađana koji su protestima, peticijama i uz pomoć medija ranijih godina uspeli da spreče otimanje zemlje traje i do danas, pa je Nova stranka apelovala na javnost da im pruži podršku da sačuvaju jednu od retkih zelenih površina koje gradovima ionako nedostaju.\nStanari novosadskog Bulevara oslobođenja nedeljama protestuju i i prikupljaju potpise protiv izgradnje poslovne zgrade privatne firme „Put invest“, na mestu gde se trenutno nalazi dečje igralište.


Vlada RS: Razmatren Prijedlog zakona o izmjenama i dopunama Zakona o porezu na dohodak\nVlada Republike Srpske razmatrala je danas Prijedlog zakona o izmjenama i dopunama Zakona o porezu na dohodak, kojim se imovina stečena nasljeđem i poklonom oslobađa poreza na dohodak od kapitalnog dobitka.\nPrema procjenama Ministarstva finansija, ovim oslobađanjima godišnje će u budžetu biti za 1,2 miliona KM manje naplaćeno poreskih prihoda.\nPrijedlogom zakona o izmjenama i dopunama Zakona o porezu na dohodak predlažu se određena oslobađanja za korisnike obaveze poreza na dohodak od kapitalnog dobitka, kao i ostalog dohotka u odnosu na vrstu prava ili imovine koja se prenosi na poreskog obveznika, saopšteno je iz Ministarstva finansija Republike Srpske.\nU pogledu oporezivanja prihoda po osnovu poklona, ovim zakonom predloženo je oslobađanje u cijelosti u okviru srodnika po krvi u pravoj liniji, braće i sestara, bračnih i vanbračnih supružnika, te usvojioca i usvojenika, kao i pokloni učinjeni između srodstvom nepovezanih lica ukoliko njihova ukupna vrijednost na godišnjem nivou ne prelazi 10.000 KM.\n“Imajući u vidu da je veoma teško odrediti vrijednost kod imovine koja je nabavljena prije dugog vremenskog perioda, ovim zakonom je predloženo da se u svrhu oporezivanja porezom na dohodak od kapitalnog dobitka smatra prenošenje imovine ili prava koju je poreski obveznik držao kraće od sedam godina”, navodi se u saopštenju.\nVlada Republike Srpske utvrdila je danas drugi rebalans budžeta Republike Srpske za ovu godinu, čiji je okvir 3,636 miliona KM, a koji je uvećan za 23 miliona KM, odnosno 0,6 odsto u odnosu na prvi rebalans.\nZa prvih 10 mjeseci ove godine izvršenje budžetskih prihoda, bez grantova, ne odstupa značajno od usvojenog drugog rebalansa budžeta Republike Srpske za ovu godinu, a isto se očekuje i do kraja godine.\n“Posmatrajući strukturu budžetskih prihoda, došlo je do značajnijih odstupanja kod pojedinih vrsta prihoda. Tako su u odnosu na prvi rebalans prihodi od indirektnih poreza u ovoj godini umanjeni za 40,5 miliona KM, odnosno za 3,1 odsto”, navodi se u saopštenju.\nKao rezultat mjera Vlade za pomoć privredi, prihodi po osnovu poreza na dohodak i doprinosi za penzijsko i invalidsko osiguranje uvećani su za 11,3 miliona KM, odnosno 47,9 miliona KM.\nNa poziciji prihoda od grantova došlo je do povećanja u iznosu od 39 miliona KM, a koji se odnosi na uplatu Vlade Srbije.\n“S druge strane, kao potreba dalje podrške zdravstvu i privredi u borbi sa posljedicama pandemije kovid 19, došlo je do porasta budžetskih izdataka od kojih izdvajamo povećanje transfera Kompenzacionom fondu za dodatnih 21 milion KM u odnosu na prvi rebalans, te subvencija za podsticaje za povećanje plata radnicima za tri miliona KM, tako da su i pored uštede od 13,3 miliona na izdacima, ukupni budžetski izdaci povećani za 23 miliona KM”, navodi se u saopštenju.\nU saopštenju se ističe da i pored potrebe za dodatnim finansiranjem mjera u borbi sa pandemijom kovid 19, čiji je drugi talas u toku u zemlji, ali i okruženju, drugim rebalansom je planiran manji budžetski deficit u odnosu na prvobitno planirani za 18,5 miliona KM, dok je prvobitno planirano zaduženje drugim rebalansom umanjeno za 24,5 miliona KM.


RTS :: Mihajlović: Završetak radova u Pranjanima 19. septembra, “Halijard” prava slika srpskog naroda\nDruštvo Mihajlović: Završetak radova u Pranjanima 19. septembra, “Halijard” prava slika srpskog naroda\nutorak, 11. avg 2020, 11:39 -> 19:53\nU Pranjanima, na potezu Galovića brda, gde je pre 76 godina sletelo više savezničih aviona kojima je evakuisano više od 500 američkih pilota počela je pre desetak dana izgradnja sportskog aerodroma, u čast slavne misije "Halijard" i podviga naroda tog kraja.\nKada su čuvali pilote i pripremali pistu za sletanje aviona, Dragoslav Vukašinović je imao 24 godine. I sada se, sa punih 96, jasno seća svakog detalja izgradnje gorskog aerodroma.\nU avgustu 1944. na Galovića polje prvi put je sleteo avion C-47 koji je najpre došao da spase 225 američkih pilota.\n"Mi smo ono ravnjali, sve sa stokom vukli kamen u one rupe i navlačili zemlju, tukli maljevima da kad avion poleti da ne lupa u rupe", priča Dragoslav Vukašinović.\nUpravo na tom polju, odakle je evakuisano više od 500 savezničkih vazuhoplovaca počela je izgradnja aerodroma i memorijalnog centra na više od 17 hektara.\n"Nadam se da ćemo se videti ovde sredinom septembra, radujemo se tom događaju kada ćemo ponovo moći da proslavimo ono što je srpski narod uradio za Amerikance u toku Drugog svetskog rata", ističe Džon Kapelo, Misija Halijard.\nMinistarka Zorana Mihajlović veruje da će se 19. septembra, zajedno sa predsednikom Srbije Aleksandrom Vučićem i predstavnicima američke administracije, obeležiti završetak izgradnje piste i memorijalnog kompleksa.\nIstiče da izgradnjom aerodroma za male sportske avione i memorijalnog kompleksa, Srbija želi još jednom da pokaže prijateljstvo između dva naroda, srpskog i američkog.\nTakođe, Srbija želi da se zahvali i bude svaki dan ponosna na narod ovog kraja, koji je 1944, pa sve do 1945. čuvao, lečio i pomogao evekuaciju savezničkih pilota.\nMihajlovićeva kaže da je to velika stvar za dve zemlje, Srbiju i SAD.\n"Želimo da ceo svet vidi dobru i pravu sliku srpskog naroda - jednog požrtvovanog, otvorenog, hrabrog i pravdoljubivog naroda koji se uvek borio za slobodu. Ovo je zalog za budućnost. želimo da imamo živi spomenik za sve što smo radili i kako možemo u budućnosti da radimo", naglasila je Mihajlovićeva.\nU okviru memorijalnog kompleksa biće izgrađen i muzej, dve kongresne sale i heliodrom.


Objavljen Program reformi: Dokument pun opštih mjesta bez konkretnih planova :: Semberija INFO ::\nBANjALUKA, SARAJEVO - Bosna i Hercegovina pripremila je Program reformi, novi dokument koji bi trebalo da bude upućen u centralu NATO-a u Briselu u sklopu dogovorene saradnje između BiH i ove vojnoodbrambene alijanse.\nS obzirom na to da je dokument kompromis državnog nivoa, entiteta, konstitutivnih naroda i ostalih građana čiji su politički predstavnici učestvovali u kreiranju dokumenta, njegov sadržaj je razvodnjen i u njemu gotovo da se ne nalazi nijedna konkretno definisana aktivnost ili plan šta BiH namjerava uraditi kako bi poboljšala svoju saradnju s NATO-om. Primjera radi, interesi RS zadovoljeni su formulacijom da ovaj dokument ne prejudicira članstvo u NATO-u, a interesi Bošnjaka i Hrvata zadovoljeni su formulacijom da ovaj dokument predstavlja Godišnji nacionalni program, odnosno ANP, koji se inače koristi za zemlje koje teže ka članstvu. Međutim, kada se pogledaju konkretni prijedlozi budućih reformi, ne nalazi se nijedna konkretna referenca koja bi pružila dokaz da BiH istinski želi da se pridruži alijansi.\nMirko Okolić, zamjenik ministra odbrane BiH iz reda srpskog naroda, za "Nezavisne" je rekao da o sadržaju dokumenta treba da se konsultujemo s njegovim autorom, odnosno Predsjedništvom BiH, a ne sa Ministarstvom odbrane, ali da je on lično zadovoljan formulacijama koje definišu odnos BiH i NATO-a.\n"U dokumentu jasno piše da on ne prejudicira članstvo, a samim tim otklonjene su sve eventualne dileme o tome šta to znači. Uostalom, obratite pažnju na izjave funkcionera NATO-a u posljednje vrijeme. Oni nikad ne govore o članstvu, već se svaka njihova diskusija svodi na saradnju za koju se BiH opredijelila. Mi u RS raspoloženi smo da sarađujemo s NATO-om, i to nikad nije bilo sporno", rekao nam je Okolić. Iz Predsjedništva juče nismo uspjeli dobiti komentar o sadržaju dokumenta i na koji način je kreiran.\nU dokumentu se navodi veliki broj opštih mjesta bez konkretnih aktivnosti ili rokova, poput "BiH će nastaviti aktivnosti na jačanju sposobnosti upravljanja krizama i planiranje za vanredne situacije, posebno kroz provođenje određenih navedenih aktivnosti", ili rečenica u dijelu o ekonomskim politikama: "Nastavljaju se planirane aktivnosti ekonomskog razvoja." Planovi koji se odnose na transportnu politiku definisani su kao: "Cilj Okvirne transportne politike BiH je održivi razvoj transportnog sistema u BiH, entitetima i Brčko distriktu zasnovane na očekivanom ekonomskom i društvenom razvoju zemlje." U planovima o reformama u odbrambenom sektoru napisano je: "BiH će kroz odbrambeno planiranje stvoriti preduslove da odbrambene institucije i OS BiH budu sposobne izvršavati zadatke definisane zakonom i podržavati ispunjenje državnih ciljeva u oblasti sigurnosti i odbrane".\nKada se radi o zaštiti tajnih podataka, objašnjeno je: "U okviru personalne sigurnosti državni sigurnosni organ preduzima sveobuhvatne aktivnosti kako bi se izvršila sigurnosna provjera svih osoba u BiH koje rukuju NATO tajnim podacima." Iz ovoga se može zaključiti da trenutno tajnim podacima NATO-a u BiH rukuju lica koja još nisu prošla bezbjednosnu provjeru.\nU tabelama sa rokovima sprovođenja aktivnosti nalaze se formulacije "kontinuirano" i "tokom 2021. godine".\nOsim što su tipske bez konkretnih planova ili namjera, većina formulacija doslovno su prepisane iz prvog programa reformi koji je BiH uputila u Brisel.\nPrimjer je formulacija o tome da je BiH izradila komunikacijsku strategiju za javnu podršku kontinuiranom partnerstvu sa NATO-om.\n"Na osnovu ove strategije, napravljen je akcioni plan koji će se fokusirati na kontakte sa javnošću putem seminara, radionica i konferencija za ciljne grupe (lokalne vlasti, univerziteti, nevladin sektor) i programa kontakta sa javnošću čiji će cilj biti upoznati javnost u BiH o važnosti partnerstva sa NATO-om", navedeno je u dokumentu, a ovakva formulacija od riječi do riječi prepisana je iz prethodnog dokumenta koji je BiH poslala u Brisel.


Simbol grada /Nakon više od 20 godina Trebevićka žičara ponovo iznad Sarajeva / Radio Sarajevo\nSimbol grada / Nakon više od 20 godina Trebevićka žičara ponovo iznad Sarajeva\n27. 01. 2018. u 10:30:00 Radiosarajevo.ba\nNakon što su postavljene testne gondole Trebevićke žičare, jutros je uspješno izvršena i prva testna vožnja.\nKako je ranije najavio Skaka, gondole će krenuti u januaru ove godine te da je predviđeno da u pogonu žičare budu 33 kabine, svaka s po deset mjesta, kapaciteta 1.200 putnika na sat. Umjesto nekadašnjih 12 minuta, novom žičarom će se stizati na Trebević za sedam minuta i 15 sekundi.\nInače, Trebevićka žičara u glavnom gradu BiH s radom je počela 1959. godine. Povezivala je Bistrik na 583 metra nadmorske visine sa Vidikovcem, smještenim na 1.160 metara na Trebeviću, a projektovali su je i sagradili Česi.\nS dužinom od 2.100 metara, Trebevićka žičara u to vrijeme bila je najveća u regionu. Svečanim ruhom žičara je posebno zasjala 1984. godine kada je Sarajevo bio domaćin Zimskih olimpijskih igara. Žičara, jedaan od sarajevskih simbola, potpuno je uništena tokom agresije na BiH, 1992. do 1995. godine.\nIdeja o ponovnoj izgradnji Trebevićke žičare dugo godina poslije rata u BiH bila je nerealizirana zbog neriješenih imovinsko-pravnih odnosa između Grada Sarajeva i vlasnika žičare, Javnog komunalnog preduzeća GRAS koje je prošle godine dalo saglasnost da Grad Sarajevo preuzme brigu o žičari.\nTagovi: Trebević žičara Sarajevo\nSimbol / Sutra na nebu iznad Sarajeva: Prve gondole za Trebevićku žičaru spremne\nSarajevski simbol / Testne gondole Trebevićke žičare u petak iznad Sarajeva\nSarajevo / Zgrada općine Stari Grad u novom ruhu: Impresivna s novom fasadom\nKS / Besplatni udžbenici za prvačiće iz Općine Centar i ove godine


Milan Gajić i Milan Borjan imaju brutalnu statistiku, najbolji su u Evropi! – Lajk.rs\nMilan Gajić i Milan Borjan imaju brutalnu statistiku, najbolji su u Evropi!\nPrema statistici iz 42 evropske lige, najbolji starter na Starom kontinentu je Milan Gajić koji je u prethodnih godinu dana zabeležio 22 pobede na 23 utakmice koje je počeo, a drugi najbolji starter takođe dolazi iz Crvene zvezde, a to je Milan Borjan sa 24 pobede na 26 mečeva.\nSve to govori o dominantnosti koju Crvena zvezda ima u domaćem šampionatu, ali i o tome da su Milan Gajić i Milan Borjan – rođeni pobednici. U prethodnih godinu dana, kada govorimo o Superligi Srbije, brzonogi Gajić je 23 puta bio starter i ostvario 22 pobede, a jedini put kada Crvena zvezda nije trijumfovala sa njim u prvoj postavi je bilo 14. juna 2020. godine kada je poražena od TSC-a rezultatom 2:1.\nPročitajte još... Hospitalizovan 71 pacijent, obavljeno više od 100 pregleda\n– Nisam imao tu informaciju, ali zaista je sjajan podatak. Drago mi je što doprinosim dobrim rezultatima Crvene zvezde, i što se moje ime vezuje za trijumfe. Nadam se da će ta statistika biti još bolja, ali već sada je impresivno imati 22 pobede na 23 meča kao starter u prethodnih godinu dana. Daću sve od sebe da još više napredujemo, svi zajedno, kao tim. Nadam se da ćemo do kraja prvenstva uspeti sve rivale da pobedimo, ne samo zbog statistike, već i zbog nas. Imamo kvalitet za to – rekao je Gajić.\nfoto: www.crvenazvezdafk.com/Nikola MiticBek iz Vukovara je u crveno-belom dresu do sada zabeležio 63 nastupa i postigao četiri pogotka uz 12 asistencija. Dolaskom Dejana Stankovića ustalio se kraj desne aut-linije i po minutaži je među fudbalerima koji su najviše vremena provodili na terenu, što se tiče ove sezone. Impresivno je znati da je Gajić uspešniji starter od igrača kao što su Levandovski, Sterling, Lukaku koji su jedni od najboljih evropskih igrača i nastupaju u timovi koji su lideri u prvenstvima. Nije to prošlo nezapaženo kod selektora reprezentacije Srbije – Dragana Stojkovića Piksija, koji ga je pozvao za kvalifikacione utakmice protiv Republike Irske, Portugala i Azerbejdžana.\nPročitajte još... Sabor ne donosi odluke pod uticajem politike i medija\nfoto: www.crvenazvezdafk.com/Nikola MiticDrugi najbolji starter u Evropi je Milan Borjan koji je zabeležio 24 pobede na 26 mečeva. Po statistici, već godinama kapiten crveno-belih je najkonstantniji igrač našeg tima i njegovo ime se vezuje za najbolje rezultate Crvene zvezde u poslednjoj deceniji. On je 171 put stajao na golu crveno-belih i 83 puta uspeo da ostane nesavladan.\n6 saveta za kreiranje nezaboravnih animiranih likova\nVanja tvrdi da su je pojedini psihički zlostavljali!


Šta je katastar klizišta – Poplave.org\nŠta je katastar klizišta\nO poplavama Procjena rizika od klizišta i mjere ublažavanja rizika\nObjavio Redakcija od 11/05/2017\nProcjena rizika od klizišta i mjere ublažavanja rizika\nKatastar klizišta predstavlja značajan i neophodan projekat, koji je potrebno uspostaviti u svim opštinama na teritoriji Republike Srpske, gdje će se podaci o klizištima i nestabilnim padinama sistematski i svakodnevno pratiti i ažurirati.\nRepublički zavod za geološka istraživanja Republike Srpske formirao je i svakodnevno puni digitalnu GIS bazu podataka-katastar klizišta prema Programu za izradu katastra klizišta i nestabilnih padina na teritoriji Republike Srpske.\nKatastar klizišta omogućava kontinuirano praćenje procesa klizanja, pravovremeno reagovanje i obezbjeđivanje neophodnih informacija koje su od velikog značaja planerima investitorima, projektantima i graditeljima.\nKako su klizišta prirodna pojava koja se stalno obnavljaju opštine koje imaju ovaj problem trebale bi da imaju inženjerskogeološke karte koje su redovno ažurirane s podacima o novim klizištima. Svako klizište trebalo bi da ima svoj katastarski list koji se sastoji od položaja klizišta, osnovnih elemenata klizišta, uzorke klizanja, model klizanja te nastale štete i sanaciju terena.\nIzvor: Brošura “Kako živjeti sa klizištima”, Geološki zavod Republike Srpske\nŠta su karte sklonosti, hazarda i rizika\nKoji je cilj izrade katastra klizišta\nSocio-ekonomske posljedice klizišta


✔ Postoje li posebne ponude za letove iz Afganistana za Čile na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Čile?\n✔ Ako rezerviram let iz Afganistana za Čile, mogu li rezervirati ujedno i smještaj?\n✔ Koje avio-kompanije nude letove iz Afganistana za Čile?\nBudite sigurni, da na eSky.ba ponuda letova iz Afganistana za Čile uključuje ne samo niskotarifne avio-kompanije, već i one koje su specijalizirane za visoki standard.


RTCG - Radio Televizija Crne Gore - Nacionalni javni servis :: Društvo :: Opozicija da učini napor da se ujedinimo\n10. 07. 2020. 10:05 >> 10:03 3\n"Uprkos tome, SNP je spremna na dalje razgovore kako bi se postigao dogovor, jer narod to od opozicije očekuje", saopšteno je iz SNP-a.\nJoković je, kako navode, još jednom pozvao ostale opozicione partije, a posebno GP URA i Demokrate, da skupe snagu i energiju "i da učinimo još jedan napor u pravcu postizanja jedinstva opozicije, što je najbolji način za smjenu vlasti predvođene DPS-om".\nJoković je, navodi se dalje u saopštenju, ukazao da su litije Mitropolije crnogorsko-primorske oslobodile narod, a posebno omladinu koja je pokazala kako se bori za čast i dostojanstvo, te da predsjednik države "apsolutno nije imao odgovor na ogromno narodno nezadovoljstvo koje je izazvalo usvajanje Zakona o slobodi vjeroispovijesti".\n"Što se tiče aktuelne pandemije korona virusa, predsjednik Joković je kazao da je Nacionalno koordinaciono tijelo za zarazne bolesti produženo političko tijelo DPS-a, koje će ostati upamćeno po tome što je dalo podršku policiji za prebijanje građana Budve", navodi se u saopštenju.\nU Odbor SNP-a Glavnog grada Podgorica, kako je saopšteno, primljeni su novi, mladi članovi, "čime je još jednom potvrđeno da SNP svakog dana jača, da bilježi stabilan trend rasta i da se radi o partiji u koju građani imaju povjerenja i u kojoj prepoznaju snagu koja daje jasan doprinos demokratizaciji i napretku države".\nPožar SNP Izbori 2020.\nPotrebno povećati plate zdravstvenim radnicima\nCG da postane istinska država pravde za radnika


Selak: Veze Srbije i Srpske će biti još čvršće - Srpskainfo\nSaradnja Srpske i Srbije svih ovih godina dala je odlične rezultate i predstavljala oslonac razvoja, a ta saradnja će u budućem periodu biti još čvršća, a veze još jače, poručio je predsjednik SPS Goran Selak povodom godišnjice potpisivanja Sporazuma o specijalnim i paralelnim vezama Srbije i Republike Srpske.\nRepublika Srpska i Srbija su 26. septembra 2006 godine potpisale Sporazum o specijalnim i paralelnim vezama, koji je za cilj imao obnovu ratom pokidanih veza među srpskim narodom. Mnogi zajednički projekti, zajednički pristup regionalnim i međunarodnim temama, stalno jačanje saradnje u svim oblastima i zajednički rad i razvoj obilježili su period iza nas.\n– Stav SPS je da su sve to temelji na kojima moramo dodatno razvijati i jačati kontakte i saradnju sa Srbijom i ta saradnja će svakako biti još jača, a veze još čvršće u predstojećem periodu. Veze naroda Srpske i Srbije su neraskidive bez obzira na sporazume i granice, ali potpisivanjem i realizacijom Sporazuma o specijalnim i paralelnim vezama postignuta je odlična saradnja na institucionalnom nivou koja je dala konkretne i veoma dobre rezultate i to treba dodatno da jačamo i unaprijeđujemo – poručio je Selak.\nPolitika Goran SelaksaradnjaSrbija\n"STALNO IMAM PROBLEM SA NJOM" Cecin fotograf otkrio kako je raditi s najvećom balkanskom zvijezdom\nNIKOLIĆ U GRADU ODBOJKE Trener Partizana radi s mladim odbojkašima u Modriči


Biblioteka na trgu, nova znanja za sugrađane - KruševacGrad\nPovodom obeležavanja jubileja, 650 godina od osnivanja grada, Narodna biblioteka u Kruševcu pripremila je brojne aktivnosti, jedna od njih je „Biblioteka na trgu“ u okviru koje se sugrađanima tokom ove nedelje, od 14. do 18. juna, deli edukativni materijal\nTokom cele nedelje, u terminu od 13 do 14 sati, na platou ispred Doma sindikata Kruševljani će moći da vide različite jednolisne publikacije. Manifestacija „Biblioteka na trgu“ počela je deljenjem letka sa osnovnim podacima o spomeniku Kosovskim junacima i vajaru Đorđu Jovanoviću.\n– Glavni deo našeg programa počinje u nedelju. Sledećeg ponedeljka je otvaranje izložbe „650 godina istorije grada – na polici za knjige“. To su knjige iz Zavičajne zbirke, a deo prezentacije biće i prikaz materijala kog nema u biblioteci. Prikazaćemo kako će izgledati naše Zavičajno odeljenje u narednom periodu pošto je u toku rekonstrukcija i adaptacija celog odeljenja da bi građa bila adekvatnije smeštena. Jedan od gostiju biće i Vladiir Pištalo, direktor Narodne biblioteke Srbije – rekla je direktorka Narodne biblioteke u Kruševcu dr Snežana Nenezić.\nTakođe, kao deo planiranih aktivnosti navodi se i predstavljanje izdanja biblioteke, reč je o knjizi „Mašina za čitanje“ čija je promocija zakazana za 24. jun.\ndr Snežana Nenezić


14/10/2021 | 15:28 | Autor: SRNA\nMost na Savi kod Gradiške, na budućem auto-putu Banjaluka–Zagreb biće spojen sutra, a tim povodom predviđen je i simboličan susret delegacija BiH i Hrvatske na sredini mosta, izjavio je Srni ministar komunikacija i transporta u Savjetu ministara Vojin Mitrović koji će predvoditi delegaciju BiH.\nMost - GradiškaFoto: RTRS\n- Rok za izgradnju je godinu i po dana, ali s obzirom na to da je riječ o "Integralu", uvjeren sam da će sve učiniti da se taj rok maksimalno skrati kako bi most što prije bio u funkciji - naglasio je Mitrović.\n- U petak ću zvanično podnijeti inicijativu koja je pokrenuta u julu na ministarskom sastanku u Ljubljani da prelaz sa strane Srpske, odnosno BiH bude integrisani, odnosno zajednički granični prelaz. To bi omogućilo da se policijske, carinske i druge kontrole obave na jednoj strani, što bi značilo samo jedno zadržavanje, što je veoma bitno - pojasnio je Mitrović.\n- Uložićemo maksimalne napore da ovaj posao i ovu ideju sprovedemo u djelo - rekao je Mitrović i dodao da bi integrisani prelaz bio od koristi i za hrvatsku stranu, jer bi smanjio troškove izgradnje, a dobilo bi se na vremenu da se granični prelaz uz manje modifikacije stavi što prije u punu funkciju.\n- Postojeći granični prelaz na našoj strani ima kapacitet i on bi mogao biti integrisan na ovaj način. Ovaj most je prije svega značajan za ekonomiju i stanovništvo Srpske i BiH, Hrvatske, zapadnog Balkana, a samim tim i EU - istakao je Mitorvić.\nPolovinu troškova izgradnje mosta od oko 19 miliona evra snose BiH i Hrvatska, a Hrvatska je u obavezi da izgradi još saobraćajnicu do Okučana.\nHrvatski dio mosta i poveznih puteva uglavnom se finansira iz sredstava EU, a sa strane BiH, EU je obezbijedila grant od 3,2 miliona evra.